Integralni informacioni sistem | Skenderovic Consultants\nIntegralni informacioni sistemNebojša Skenderović2020-09-16T13:33:41+02:00\nPOČETNA >> BUSINESS DRIVE >> APLIKACIJE >> INTEGRALNI INFORMACIONI SISTEM POSLOVANJA FIRME\nIntegralni informacioni sistem je kompletno rešenje za vođenje poslovanja firme u svim domenima. Integralni informacioni sistem se sastoji od sledećih modula: finansijsko knjigovodstvo, robno knjigovodstvo, materijalno knjigovodstvo, obračun plate sa kadrovskom evidencijom i amortizacija osnovnih sredstava.\nModuli se mogu proizvoljno kombinovati, s tim da je finansijsko knjigovodstvo obavezni modul koji objedinjuje sve ostale i sadrži sve jedinstvene šifarnike. Posebna prednost integrisanog sistema je to što se iz svih modula formiraju automatski nalozi za knjiženje u finansijskom knjigovodstvu, na osnovu šema kontiranja koje korisnik sam može formirati i zadavati. Time se dobija značajna ušteda na vremenu unosa podataka i minimizuju se mogućnosti pojave grešaka koje mogu nastati tokom unosa.\nKompletno rešenje za vođenje poslovanja firme\nIntegralni informacioni sistem je namenjen firmama koje imaju potrebu ili želju za jedinstvenim informacionim sistemom koji, osim što u sebi sadržava kompletno vođenje firme, lakši je i za održavanje i mnogo je ekonomičniji po pitanju osoblja potrebnog za opsluživanje celog sistema.\nIntegralni informacioni sistem je aplikacija najnovije generacije, implementirana u punoj cloud topologiji, što znači da nema potrebe za složenim i skupim hardverom, serverima i umrežavanjem, nego su dovoljni samo uređaji sa pristupom Internetu: računar pod bilo kojim operativnim sistemom, tablet, mobilni telefon, smart TV… Aplikaciji se pristupa preko web browser-a, sa bilo kojeg uređaja, pri čemu se sve logičke operacije i obrada podataka vrše na serverima u cloud-u.\nIntegralni informacioni sistem je u potpunosti naše autorsko delo, rađeno u skladu sa svim pozitivnim zakonskim odredbama iz oblasti koju pokriva i uz konsultovanja i superviziju stručnjaka iz date oblasti.


Vesti online / Vesti / Srbija / Osnovana Srpska narodna partija\nOsnovana Srpska narodna partija\nSrbija je u četvrtak dobila novu stranku - Srpsku narodnu partiju, na čijem čelu je Nenad Popović, doskorašnji funkcioner Demokratske stranke Srbije.\nNenad Popović na osnivačkoj skupštini Srpske narodne partije\nSrpska narodna partija deklarisana je kao evroskeptična, a kao glavni cilj istaknuto je zalaganje za ozdravljenje nacionalne ekonomije. Među osnivačima su Vojislav Mihajlović, nekadašnji funkciner Srpskog pokreta obnove, kao i predsednik opštine Čajetina Milan Stamatović i predsednik opštine Niška Banja Zoran Vidanović.\nNenad Popović je na osnivačkoj skupštini izabran za vršioca dužnosti predsednika stranke, a tu funkciju će vršiti do izborne skupštine, koja se očekuje na proleće.\nPopović je poručio da će Srpska narodna partija nastaviti državotvorne ciljeve čiji je jedan od utemeljivača bio Vojislav Koštunica.\n"Ponosan sam što sam bio sa Koštunicom u timu koji je doneo novi Ustav, energetski sporazum sa Ruskom federacijim, doneo deklaraciju o vojnoj neutralnosti Srbije, uspostavio specijalne veze sa Republikom Srpskom. Jednom rečju, ponosan sam na svoju saradnju sa Koštunicom", kazao je Popović.\nOn je poručio da je Srpska narodna partija protiv ulaska Srbije u Evropsku uniju.\n"Smatramo da to nije ni u ekonomskom ni u političkom interesu Srbije", kazao je Popović.\nOn je naveo da sud o tome da li Srbija treba da uđe u Evropsku uniju treba da donese narod, na referendumu. Ipak, cilj je najbolja saradnja i što bolji odnosi sa članicama EU.\nPopović je istakao da Srbija u svojoj prošlosti nije imala prijatelja od Rusije, pa zbog toga treba poštovati nacionalne interese Ruske federacije.\n"Kao što je za Rusiju Kosovo i Metohija uvek bilo, jeste i biće sastavni deo Srbije, tako i mi moramo da pokažemo da kažemo da je za Srbiju Krim uvek bio, jeste i biće sastavni deo Rusije", kazao je Popović.\nGovoreći o ekonomskom programu, Popović je naglasio podršku malim i srednjim prduzećima i poljoprivredi.\nKao mere koje bi trebalo da pospeše razvoj ekonomije i preduzetništva, Popović je pomenuo suzbijanje sive ekonomije i smanjenje poreza na realan nivo koji neće opterećivati privrednike.\nSRBIJA "Posle Bregzita, Euleks nema legitimitet na Kosmetu"\nČetvrtak 04.12.2014. 16:45\nNista licno ali partije u Srbiji nicu brze nego epidemija Ebole u Africi.\nČetvrtak 04.12.2014. 17:01\nДанашња опозиција се толико поцепала и поделила да не представља никакву опасност по актуелну власт.За Поповића се нисам изненадио,јер човек жели да буде уз власт.Тако је навикао,а тако му је и лакше.Човек који је угасио Минел би требао да одговара,али не,он жели да буде министар па да угаси све...и оде.ДСС ће верујем овај потез само ојачати и ујединити.Мишеви први беже....\nPetak 04.09.2015. 14:40\nNije dobro da se politicka scena u Srbiji rasparcava sa jos nekim novim strankama. Bolje da se sto vise stranke ujedine u jednu veliku da tako na kraju postoje dve strane - demokrati tj konzervativni a druga strana socijalisti. Neka Srbima bude primer SAD.


Crvena zvezda izdala saopštenje: Novo predsedništvo, povučena tužba protiv ABA lige - Sportska centrala\nPosle održane vanredne skupštine ABA lige oglasio se košarkaški klub Crvene zvezda. U saopštenju klub je obavestio javnost da su crveno-beli povukli tužbu protiv ABA lige na sudu u Zagrebu.\n– KK Crvena zvezda obaveštava javnost da je u četvrtak 22.04.2021. godine održana vanredna Skupština ABA lige na inicijativu dosadašnjeg predsedavajućeg ABA lige i direktora KK Cibona Domagoja Čavlovića.\nKK Crvena zvezda smatra da je ovakvom delovanjem i jedinstvom svih klubova i to pre završetka ligaškog dela sezone, ABA liga uspela u poslednjem trenutku da se vrati u pravne i zakonske okvire koji će joj omogućiti da funkcioniše u narednom periodu i do održavanja naredne, redovne Skupštine koju će zakazati Predsedništvo ABA lige, stoji u saopštenju Crvene zvezde.


LŠ: Sve oči uprte u Arsenal i Čelsi - Sportske.net\nLŠ: Sve oči uprte u Arsenal i Čelsi\n19. oktobar 2015.\nEngleski rivali su pod imperativom pobeda u Ligi šampiona.\nPjaniću stiže ponuda iz snova, hoće li zgrabiti priliku?Ćavi najavio povratak u BarselonuGarantujemo, ne znate ko je najbolji strelac Čelsija!Murinjo pazari u Valensiji?'Pčelice' dobiše pet na 'Nou Kampu', ali su igrale muški\nFudbaleri Arsenala imaće težak zadatak da ostanu u igri za plasman u drugu fazu Lige šampiona, pošto će u trećem kolu Grupe F dočekati Bajern.\nArsenal ima dva poraza, prvi od Dinama u Zagrebu, a potom i u uzbudljivoj utakmici u Londonu protiv Olimpijakosa. Bajern, s druge strane, je impresivno počeo, sa dve pobede uz osam datih i bez primljenog gola.\nDinamo i Olimpijakos imaju po tri boda, a u Zagrebu će obe ekipe pokušati da eventualnom pobedom naprave važan korak ka osmini finala.\nFudbaleri Zenita pokušaće da nastave sa dobrim rezultatima u Ligi šampiona, kako bi se iskupili za lošu formu u ruskom prvenstvu.\nZenit će dočekati francuski Lion, u utakmici u kojoj bi pobedom došli na korak od plasmana u narednu fazu. Kada je reč o ruskom šampionatu, Zenit ima 10 bodova manje od vodećeg CSKA.\nRuski klub ima dve pobede u prva dva kola i biće favorit protiv narednog protivnika, koji ima jedan bod u Grupi H, a loše mu ide i u francuskom prvenstvu, gde zauzima šeto mesto posle 10 kola.\nValensija će u istoj grupi protiv Genta pokušati da održi korak za Zenitom, koji joj beži tri boda.\nNajneizvesnije je u Grupi E, gde Barselona vodi sa četiri boda, Bajer Leverkuzen i BATE imaju po tri, a Roma jedan.\nRoma će pokušati da zabeleži važnu pobedu na gostovanju u Leverkuzenu i tako ostane u igri za plasman, dok će Barselona imati lakši zadatak u Belorusiji.\nEngleski Čelsi je loše počeo u Premijer ligi, a i u Ligi šampiona nije mnogo bolji, jer je u prošlom kolu izgubio od Porta. Novi izazov predstavljaće Dinamo, kojem će ekipa Žozea Morinja gostovati u Kijevu.\nPorto će nakon velike pobede pokušati da potvrdi dobru formu utakmicom sa Makabijem na svom terenu.\nSve utakmice trećeg kola igraće se sutra od 20.45.\nOtkriveno, Barsa našla alternativu za Suareza, stiže u januaru!


Krizni štab Srbije: Nema novih mjera, treća doza vakcine za one sa slabim imunitetom - Glas Srpske\nSrna 28.07.2021 19:31\nBEOGRAD- Krizni štab za borbu protiv virusa korona u Srbiji nije danas na sjednici donio nijednu novu mjeru, ali je preporučio da treću dozu vakcine protiv kovida-19 dobiju lica sa slabim imunitetom.\nČlan Kriznog štaba Darija Kisić Tepavčević rekla je novinarima poslije sjednice da će naredne mjere zavisiti od aktuelne epidemiološke situacije.\nOna je pojasnila da se treća doza preporučuje za osobe sa različitim oboljenjima i slabim imunitetom, a tu su osobe koje su imaju transplantaciju organa, hemodijalizu, maligna oboljenja, hronična oboljenja jetre, bubrega, pluća...\n"Radiće se dalja istraživanja i pratiti situacija da se utvrdi kada, kome i koju vakcinu dati kao dodatnu dozu", rekla je Tepavčevićeva, koja je i ministar za rad Srbije.\nNapominjući da je u Srbiji 49,7 odsto građana dobilo jednu dozu vakcine, a 47,6 odsto dvije doze, ona je još jednom pozvala sve koji nisu vakcinisani, a posebno mlađe od 30 godina da se vakcinišu, jer sadašnji broj vakcinisanih nije dovoljan da se spriječi epidemijsko širenje.\n"Uopšte ne mora da dođe do novog talasa, nadamo se da će kod nas biti tako, ako se dovoljan broj vakciniše. Nadamo se da ćemo napraviti takvu situaciju u zemlji gde je veći broj imunih ljudi i da virus nema gde da se prenese", rekla je ona.\nTepavčevićeva je rekla da će nastava u školama zavisiti od epidemiološke situacije i da će definitivna odluka biti donijeta u sedmici neposredno prije planiranog početka školske godine.\nNa pitanje da li se razmišlja o uvođenju obavezne vakcinacije, ona je rekla da je vakcinacija lična odgovornost i da nema gore kazne od činjenice da se neko razboli i zarazi nekog iz najbližeg okruženja i da taj, ne daj Bože, umre.


Veza 500 evra\nNOVA VAROŠ - U 13 sela MZ Božetići i Akmačići kao i u MZ Amzići ovih dana počelo je prikupljanje potpisa meštana koji su zainteresovani da do fiksnog telefonskog broja dođu -bežično, preko novog programa "Telekoma", gde priključak košta 500 evra. U ovim udaljenim planinskim selima nadaju se da će, ako akcija uspe, do telefonskih veza doći savremenom telekomunikacionom opremom - sistemom baznih stanica koje će biti postavljene na višim kotama sela i preko prijemnih pretplatničkih uređaja koji će biti instalirani u kućama meštana.\n- U selima gde su meštani spremni za akciju, oprema dve poznate firme iz Engleske i Izraela može da se montira i telefoni uvedu za nekoliko meseci. Bežična fiksna telefonija omogućuje brzu i kvalitetnu vezu i brojne servise. Na ovaj način Srbija će za narednih šest - sedam meseci dobiti oko 100.000 priključaka a područje opština Novi Pazar, Sjenica i Tutin biće sto posto pokriveno mrežom sa 34.000 priključaka - rekao je Srđan Bogosavljević, direktor Direkcije za rezidencijalne klijente u "Telekomu", koji je pre desetak dana razgovarao sa predstavnicima MZ i SO Nova Varoš.\nMilojko Leković, predsednik MZ AkmačićI, kaže da je prvi zbor održan u ovom selu uspeo i da je veliki broj meštana zainteresovan za uvođenje telefona ovim sistemom. Iz ovih MZ juče su pozvali sve zainteresovane da se što pre jave u mesne kancelarije zbog pravljenja spiskova.\n- Očekujemo da će na ovaj način telefone dobiti oko 1.000 korisnika u MZ Akmačići, Božetići i Amzići. Po potpisivanju ugovora za "Telekomom" prvi deo obaveze od 260 evra plaćaće se u tri rate po 80 evra, pre početka radova, a preostali deo od 240 evra meštani će platiti uz račune u 24 rate po 10 evra, i to tek kada zazvone telefoni. Po obećanjima iz "Telekoma" telefoni bi u ovim selima trebalo da zazvone idućeg leta - kaže Milojko Šunjevarić, predsednik SO Nova Varoš.


By eSrebrenica.ba on 10. June 2018.\nU Dom kulture Bratunac u ponedjeljak, 11. juna, odigraća se predstava “Ženidba i udadba” u okviru humanitarne akcije „Pomozimo Savi“. Amatersko pozorište „Aleksandar Joković“, koje...\nBy eSrebrenica.ba on 8. June 2018.\nEmir Hadžihafizbegović je na pres-konferenci u prostorijama “Kamernog teatra 55” govorio o sezoni u ovoj ustanovi i novim predstavama. Direktor Kamernog teatra 55 Emir Hadžihafizbegović...\nMonodramom “Ogledalo”, Pozorišta mladih “Milica Topalović” Bratunac, sinoć su zatvoreni drugi “Dani pozorišta” u Bratuncu. Marijana Đukanović izvela je monodramu “Ogledalao” u kojoj najbolje opisuje...\nBy eSrebrenica.ba on 28. March 2018.\nTreće večeri “Dana pozorišta” u Bratuncu nastupilo je domaće Pozorište mladih “Milica Topalović”. Bratunačko pozorište odigralo je komad za djecu predstava “Kapetan Piplfoks”, a za...\nBy eSrebrenica.ba on 26. March 2018.\nVečeras su u Bratuncu zvanično otvoreni drugi po redu “Dani pozorišta” koji će trajati do 30. marta u organizaciji Doma kulture Bratunac. “Kao što smo...\nU Kulturnom centru Srebrenica sinoć je odigrana pozorišna predstva “Poslednja pesma“ posvećena Jovanu Dučiću, inače prvi pozorišni komad posvećen ovom velikom piscu, pjesniku i diplomati....\nDom kulture Bratunac organizuje druge “Dane pozorišta” u Bratuncu koji će se održati od 26. do 30. marta. Manifestaciju će otvoriti predstava “Primadone” gdje igraju...\nBy eSrebrenica.ba on 17. March 2018.\nGlumci Sabira Bambura i Amar Selimović iz “Kamernog teatra 55” iz Sarajeva juče su započeli prvu trodnevnu radionicu za djecu Srebrenice i Bratunca u sklopu...\nBy eSrebrenica.ba on 17. February 2018.\nNakon potpisivanja sporazuma sa Kamernim teatrom 55, Opštinom Srebrenica i Kulturnim centrom Srebrenica prve radionice najavljene su za 2. mart. Početkom februara direktor Kamernog teatra...\nDirektor “Kamernog teatra 55” iz Sarajeva Emir Hadžihafizbegović, načelnik Srebrenice Mladen Grujičić i direktorica Kulturnog centra Srebrenica Mediha Smajić danas su potpisali sporazum o početku...


Porfirije: Boreći se za svetinje, borimo se za istinu\nTanjug 10. maja 2022. 18:55\nPLJEVLJA – Patrijarh srpski Porfirije poručio je danas hiljadama vernika okupljenim na Gukama kod Pljevalja u Crnoj Gori, da se, boreći se za svetinje, „bore za samog Hrista i da se u toj borbi bore i za one koji se bore protiv svetinja“.\n„Samo onda kada znamo ko smo, odakle smo, kada znamo svoje ime i prezime, kada znamo da smo pravoslavni, onda će u tom samoosećanju i naše nacionalno srpsko biće dobiti svoju punu meru i značenje. Onda znamo da i za one koji su drugačiji i koji se mole drugom Bogu ima mesta u našoj duši“, naglasio je patrijarh Porfirije.\n„Zaista su moja usta nema i srce nedovoljno veliko da iskaže osećanja koje imam gledajući u vaša nasmejna blagorodna lica ovde u Crnoj Gori, ovde u Pljevljima, znajući činjenicu da smo svi obasjani ljubavlju Božijom i to upravo u ove dane kada još osećamo blagodat, lepotu i radost proslavljanja praznika Vaskrsenja Hristovog“, rekao je.\nDočeku patrijarha u Pljevljima prisustvovali su i gradonačelnik Budve Marko Bato Carević i jedan od lidera Demokratskog fronta Andrija Mandić, preneo je podgorički „Dan“.\n„Porfirije mi je uručio orden Belog anđela prvog stepena povodom dočeka njegove svetosti u Pljevljima“, napisao je Predsednik Nove srpske demokratije Andrija Mandić na Tviteru, prenela je RTCG.


„Pored velike podrške koju Evropska unija pruža generalno u borbi protiv korupcije, izuzetno značajno, ako ne i presudno je i uključivanje nadležnih institucija. Samo udruženi možemo se suprostaviti svim oblicima korupcije, posebno u zdravstvu, i na taj način obezbijediti da svaki građanin ima isti tretman i isti nivo zdravstvene usluge. Kako bi “izliječili zdravstvo”, poboljšali odgovornost i integritet zdravstvenih ustanova u BiH, neophodno je osigurati zajedničko djelovanje u borbi protiv korupcije. TI BiH i CCI kroz projekat "Izliječimo zdravstvo“ uspostaviće saradnju sa 15 zdravstvenih ustanova u BiH, te u periodu od dvije godine raditi sa zdravstvenim ustanovama na unapređenju internih akata s ciljem prevencije korupcije. Kantonalna bolnica Zenica prva je zdravstvena ustanova, od 15 planiranih, sa kojom se potpisuje Memorandum o saradnji," izjavio je Emsad Dizdarević, projekt menadžer TI BiH.\n„Posebna pažnja će se posvetiti uvođenju transparentnih listi čekanja, što će biti ilustrovano na modelu jedne ustanove, konkretno Kantonalne bolnice Zenica. Cilj je prikazati dobre prakse - kada građani imaju potpuni uvid u zakazane preglede i operacije, čime se smanjuje mogućnost korupcije i sprječava zakazivanje pregleda „preko reda“. Transparentne, elektronske liste čekanja biće uvedene za one preglede i operacije gdje trenutno postoje najveće gužve. Ovaj pozitivan primjer biće predložen i drugim zdravstvenim ustanovama. Kantonalnoj bolnici Zenica biće osigurano prikladno programsko rješenje, kompatibilno postojećem softveru u okviru Kantonalne bolnice, za javno objavljivanje listi čekanja pacijenata za najznačajnije medicinske preglede i intervencije,“ istakao je Asmir Ćilimković, projekt menadžer CCI-a.


PomoÄ‡nica drÅ¾avnog sekretara Sjedinjenih DrÅ¾ava za evropska i evroazijska pitanja Karen Donfrid (Foto Koha ditore)\nPosetu regionu Donfrid će početi u Prištini 25. aprila, gde će, kako je najavljeno, zahvaliti kosovskoj vladi što je pružila utočište izbeglicama iz Avganistana i Ukrajine.\nOna će, kako se navodi u saopštenju, podstaći vladu u Prištini da radi na reformama kada je u pitanju integracija u evropske i evroatlantske organizacije.\nOna će u Prištini razmotriti izglede za napredak dijaloga sa Srbijom.\nDonfrid će zatim otputovati u Srbiju 26. aprila kako bi pozvala Srbiju da pojača reforme u cilju evropske integracije i unapredi regionalnu stabilnost i prosperitet.\nAmerička zvaničnica će u Beogradu razgovarati o mogućnostima energetske diversifikacije i bilateralnim bezbednosnim i ekonomskim vezama.\nOna će i u Beogradu ponoviti potrebu da se Srbija i Kosovo ponovo uključe u dijalog koji vodi EU.\nU Bosni i Hercegovini 27. aprila, Donfrid će ohrabriti zvaničnike da nastave sa učešćem institucija na svim nivoima vlasti i pozvaće BiH da ostvari napredak u borbi protiv endemske korupcije.\nSa zvaničnicima Severne Makedonije Donfrid će 28. aprila izraziti snažnu podršku pregovorima te zemlje o pristupanju EU i zahvaliti na pomoći Ukrajini.\nAmerička diplomatkinja će pozvati najnoviju članicu NATO da nastavi blisku saradnju na nizu regionalnih, bezbednosnih i odbrambenih pitanja u cilju promovisanja demokratije i regionalne stabilnosti.\nTokom posete Albaniji 28. aprila Donfrid će obeležiti 100 godina američko-albanskih diplomatskih odnosa i zahvaliti Albaniji na posvećenosti suverenitetu i teritorijalnom integritetu Ukrajine.\nDonfrid će otputovati u Crnu Goru 29. aprila, gde će istaći podršku SAD i potrebu da se ubrza rad na evroatlantskom putu Crne Gore i pristupanju EU.\nPomoćnica državnog sekretara SAD za evropska i evroazijska pitanja će zahvaliti Crnoj Gori na tome što se pridružila sankcijama prema Rusiji u znak podrške Ukrajini.


I „Spa Medica“ u sponzorskom i partnerskom pulu Saveza\nUgovor sa prvom privatnom zdravstvenom ustanovom iz oblasti fizikalne medicine i rehabilitacije potpisan u prostorijama Saveza.\nSponzorski i partnerski pul Rukometnog saveza Crne Gore od danas je još bogatiji – novi ugovor zaključen je sa prvom privatnom zdravstvenom ustanovom iz oblasti fizikalne medicine i rehabilitacije u Crnoj Gori - „Spa Medica“ iz Podgorice. Ugovorom koji su u prostorijama Saveza potpisali predsjednik Saveza Petar Kapisoda i izvršni direktor „Spa Medica“ Zoran Kovač predviđeno je da reprezentativci i reprezentativke našeg državnog tima u navedenoj zdravstvenoj ustanovi besplatno obavljaju rehabilitacione i medicinske procedure, te sve vrste fizikalne terapije.\n„Sastajemo se lijepim povodom zbog zaključivanja ugovora o saradnji sa još jednom ustanovom koja je prepoznala ono što radi Rukometni savez Crne Gore, naročito naše reprezentativne selekcije na planu promocije države na međunarodnoj sceni. Zdravstvena ustanova „Spa medica“ je naš novi partner, na čemu im izražavam zahvalnost, jer su rehabilitacija i fizikalna terapija od izuzetnog značaja u svijetu sporta. Uz sponzore koji finansijski podržavaju naše aktivnosti, veoma je važno da za partnere imamo i zdravstvene ustanove, jer je zdravlje igračica i igrača prioritet za Savez i to ne samo u vremenu pandemije u kojem živimo. Zadovoljstvo je veće kada znamo da u kolektivu „Spa medica“ imamo naše iskrene navijače koji redovno prate naše reprezentativne selekcije i raduju se njihovim rezultatima“, kazao je Kapisoda.\nSpa medica je prva privatna zdravstvena ustanova iz oblasti fizikalne medicine i rehabilitacije u Crnoj Gori osnovana u septembru 2009. godine. Ekskluzivni prostor u kojem rade stručnjaci iz oblasti fizikalne medicine, opremljen je najsavremenijom opremom vodećih svjetskih proizvođača. Spa Medica nudi usluge rehabilitacionih i medicinskih procedura i sve vrste fizikalne terapije.\n„Čast nam je što je Rukometni savez, najuspješniji sportski savez u Crnoj Gori, prepoznao naš centar za fizikalnu terapiju kao ustanovu koja će brinuti o zdravlju naših rukometnih reprezentativaca. U narednom periodu slijedi niz velikih takmičenja u svim reprezentativnim kategorijama, pa i obaveza da našim reprezentativcima pružimo najsavremeniju i najkvalitetniju terapiju kako bi bili spremni za izazove. Nadamo se da ćemo zajedno postizati najbolje rezultate i da će rukometašice i rukometaši, kao i mnogo puta do sada, na najbolji način predstavljati našu državu“, kazao je Kovač.\nPodsjetimo, Savez je od početka ove godine zaključio sponzorske ugovore sa Elektroprivredom Crne Gore AD Nikšić, te kompanijama „Bemax“, „SBBet“ i Crnogorski elektrodistributivni sistem (CEDIS), dok su ugovori o saradnji zaključeni sa specijalnom bolnicom „Ars Medica“ i poliklinikom „Hipokrat“.\nPodgorica domaćin Evropskog prvenstva za igrače do 18 godina Osam timova u SBbet Prvoj ženskoj ligi SBBet Prva muška liga počinje 2. oktobra Potpisani ugovori sa stipendistima Rukometnog saveza Crne Gore Obavještenje Udruženja rukometnih trenera Rukometnog saveza Crne Gore I „Spa Medica“ u sponzorskom i partnerskom pulu Saveza Pionirke poražene od Splita u finalu turnira u Trogiru Prikaži sve...


Nemačka kancelarka Angela Merkel prvi put u Kremlju\nNemačka kancelarka, Angela Merkel, razgovarala je u Moskvi sa ruskim predsednikom, Vladimirom Putinom. Njih dvoje su obećali saradnju u brojnim oblastima, mada postoje znaci da njen odnos sa ruskim predsednikom neće biti toliko blizak koliko je to bio odnos Putina i njenog prethodnika, Gerharda Šredera.\nDolazeći u Moskvu, nemačka kancelarka je izrazila je želju da očuva strateško partnerstvo koje je Nemačka tokom prethodnih godina razvila sa Rusijom. Merkelova i Putin su tokom višečasovnog razgovora u Kremlju razmotrili brojna pitanja, uključujući i problem iranskog nuklearnog programa.\nZapadne zemlje su korak bliže odluci da prebace Iran u nadležnost Saveta bezbednosti Ujedinjenih nacija, posle prošlonedeljne obnove rada na nuklearnom programu. Rusija se tome protivi, delimično i zbog toga što već dugo snabdeva Iran nuklearnom tehnologijom, koja je, prema saopštenju obe zemlje, isključivo namenjena mirnodopskim ciljevima. Predsednik Putin je rekao Angeli Merkel da još ima vremena za kompromis sa Iranom.\nPredsednik Putin je rekao da Iran nije odbacio ruski predlog da zajednički u Rusiji obogaćuju uranijum, koji bi mogao da se koristi za proizvodnju nuklearne energije, ali ne i nuklearne bombe. Oni su takođe razmotrili rusku energetsku politiku, koja je nedavno privukla veću pažnju posle spora Rusije sa Ukrajinom oko cena prirodnog gasa.\nEvropski lideri su izrazili zabrinutost u pogledu pouzdanosti Rusije kao snabdevača gorivom. Pitanje energije je izuzetno važno za Nemačku, koja dobija više od 40 odsto prirodnog gasa iz Rusije. Angela Merkel je izjavila da je sa Putinom takođe razgovarala o naftovodu između Rusije i Nemačke, ispod Baltika.\nNemačka kancelarka je rekla da podržava projekat, ali je dodala da on nema veze sa drugim zemljama, aludirajući na Poljsku i još neke istočnoevropske zemlje koje se protive novom naftovodu koji ih zaobilazi. Merkelova i Putin se nisu složili oko nekih pitanja, kao što je rat u Čečeniji i novi zakon kojim se ograničava delatnosti nevladinih organizacija u Rusiji.\nNova kancelarka je u Nemačkoj izložena pritisku da zauzme oštriji stav prema kršenju ljudskih prava u Rusiji i zaostajanju demokratskih reformi, o čemu Šreder skoro nikada nije razgovarao. Ali dvoje lidera su ipak jasno rekla da broj pitanja prema kojima imaju isti stav, daleko nadmašuje broj onih u kojima nisu saglasni. Iznad svega, izgledalo je da oboje žele da ukažu na neophodnost nastavka strateškog partnerstva.


Runi mora da proradi, a Mančester mora da pobedi! - Meridianbet Vesti\nAktuelnosti Author:\tCentrala Bg - 29/11/2016\nIsta meta, isto odstojanje, ali ne i isti povod! Samo tri dana je prošlo otkako je Vest Hem osvojio vredan bod na Old Trafordu, a Bilićevi fudbaleri će morati ponovo da se suoče sa Crvenim đavolima, samo što će u sredu uveče razlog za druženje na istom mestu biti okršaj u četvrtfinalu Liga kupa!\nPritisak koji osećaju i Murinjo i Bilić je i dalje prisutan, a skoro da se ne bi moglo pouzdano reći ko ga više oseća. Murinjo nije daleko od kritika koje je trpeo u svojoj poslednjoj sezoni na Stamford Bridžu, dok njegov kolega Bilić polako troškari kredite koje je stekao sjajnom prošlogodišnjom sezonom.\nKako stvari izgledaju pred ulazak u poslednji mesec u godini, sve je jasnije da će Mančesteru šanse za trofej biti veće u nekom kup takmičenju nego u Premijer ligi. Iako Murinjo veoma malo ceni sve što se ne zove šampionska titula, 11 bodova zaostatka iza Čelzija i nekoliko timova koji su snažno istakli kandidaturu verovatno će primorati Portugalca da ozbiljnije shvati i takmičenje kao što je Liga kup.\nPol Pogba i Maruan Felaini su suspendovani, a u početnoj jedanaestorci će se najverovatnije naći Vejn Runi, Henrik Mkhitarijan, Luk Šo i Antoni Marsijal. Ako bude dovoljno spreman i Karik bi mogao da dobije priliku koju je propustio pre nekoliko dana.\nVest Hem je dovoljno opterećen lošom situacijom u prvenstvu Engleske da bi previše brinuo o Liga kupu. Međutim, niko ne voli poraze, pa verovatno i u redovima Čekićara razmišljaju kako bi bilo da se još jednom ”provuku” na Old Trafordu.\nMeđutim, nevolja nikad ne ide sama, jer već u sledećem kolu Vest Hem dočekuje Arsenal u gradskom derbiju u kojem mu bodovi nikako nisu sigurni.\nDijafra Sako nije siguran za sredu uveče, a u slučaju da ne bude igrao, verovatno će ga zameniti Simone Zaza, pošto je Kerol i dalje van stroja.\nVest Hem je u nedelju od poraza sačuvao golman Daren Randolf koji je imao veliki broj uspešnih intervencija, pa će biti interesantno videti da li će to uspeti da ponovi, pogotovo ako bude igrao kapiten Crvenih đavola Vejn Runi koji je Čekićarima tresao mrežu 11 puta!\nDruga uzdanica gostiju će biti Dimitri Paje, koji bi mogao dobro da ”naplati” odsustvo Pogbe i Felainija u sredini terena. Francuz je u Premijer ligi ove sezone saigračima napravio 46 prilika za gol, što nažalost nije proslavilo njegove kolege iz napada – najbolji primer je Zaza koji u deset nastupa nije uspeo da postigne nijedan gol!\nImperativ Mančestera je ipak jači – pobeda domaćina i 3+.\nTags:Dimitri Paje, Mančester Junajted, Murinjo, Old Traford, Pol Pogba, Slaven Bilić, Vejn Runi, Vest Hem\nValensija traži utehu u Kupu kralja


Otvaranje firme u Beogradu - Srbiji za strance\nOtvaranje firme u Srbiji za strane drzavljane\nsa ili bez Vaseg prisustva\nUkoliko zivite u inostranstvu, a zelite da registrujete firmu u Srbiji, postoje 2 mogucnosti:\n1. da u Srbiji provedete 1 dan\nU ovom slucaju je potrebno da nas ovlastite da u Vase ime registrujemo firmu u Agenciji za privredne registre. Mi pripremamo ovlascenje, a na Vama je da ga overite u Vasoj zemlji i da nam ga posaljete putem (brze) poste. Mi na osnovu ovlascenja zavrsavamo postupak u Agenciji za privredne registre, a Vi u toku svog jednodnevnog boravka u Beogradu otvarate bankovni racun i potpisujete dokumenta za registraciju u Poreskoj upravi.\n2. da u Srbiji provedete 3 dana\nU ovom slucaju mi cemo pripremiti svu potrebnu dokumentaciju koju Vi potpisujete kada dodjete. Dokumentacija se istog dana predaje u Agenciju za privredne registre. 2 dana nakon predaje dokumentacije firma ce biti registrovana u APR-u, i nakon toga je potrebno da otvorite bankovni racun i potpisete dokumenta za registraciju u Poreskoj upravi.


Dr Igor Ristić: Vaš osmeh je deo vašeg ja, on vas zaista čini atraktivnijim - Stomatologija.me\nNaslovnaIntervjuDr Igor Ristić: Vaš osmeh je deo vašeg ja, on vas zaista...\nDr Igor Ristić: Vaš osmeh je deo vašeg ja, on vas zaista čini atraktivnijim\nJedna od lepših definicija podmlađivanja koju sam pročitao glasi da je “osmeh najbolji antiejdžing”. S obzirom na to da se decenijama bavim kreacijom lepog osmeha, potpuno sam uveren u činjenicu da čovek koji se smeje, iskreno i spontano, mnogo lakše uspostavlja socijalne kontakte i da se lakše nosi sa problemima koji iz tih odnosa mogu proizaći, kako na poslovnom, tako i na ličnom planu. Da to nije samo deo marketinške priče stručnjaka koji se bave istim poslom kao i ja, govore i mnoga istraživanja koja su socijalni psiholozi uradili na ovu temu.\nOd kada se nauka bavi proučavanjem neverbalne komunikacije među ljudima, izvršena su brojna istraživanja na temu koliko je osmeh, kao radnja koja izražava emociju, od uticaja na odnos okruženja prema osobi koja se osmehuje. Jedna od interesantnijih studija iz 2013. godine koju su sproveli Gol, Mast i Lombajer je “Koliko emotivno izražavanje sreće utiče na privlačnost osobe”. Tokom studije, istraživači su manipulisali licima ljudi koji su bili objekti posmatranja, pomoću grafičkog softvera, tako što su menjali samo oblik delova lica koji doživljava promenu tokom izražavanja emocija i sreće dok su ostale delove ostavljali nepromenjene.\nNa taj način učesnici, posmatrači, videli su identična lica koja su se razlikovala po izraženim emocijama, po privlačnosti i količini izraženog osećanja sreće. Na zadatak da izaberu najatraktivniji lik osobe, posmatrači su redom birali nasmejana lica. I to je, svakako, moglo da se očekuje.\nLepo lice bez osmeha manje je privlačno od nasmejanog lica koje nije tako lepo\nIneresntno je nešto drugo. Manje lepa i manje privlačna lica, ali nasmejana, često su bila birana podjednako kao atraktivna, nekada čak i češće od lepih, pravilnih lica, bez osmeha. Oba pola, i muški i ženski, postaju atraktivnija kada su nasmejana, s tim što je kod muškaraca atraktivnost znatno više rasla uz osmeh nego kod žena, što je bilo iznenađujuće.\nUsiljeni osmesi ne mogu da zamene istinske i spontane\nStudija je, takođe, jasno dokazala da okruženje poklanja više pažnje atraktivnijim ljudima, ali je napravila razliku između imitiranih i istinski srećnih osmeha, jer se tu vidi položaj glave, sjaj u očima, i sveopšti izražaj sreće kroz osmeh. Rezultat je i pozitivan efekat koji osmeh izaziva kod posmatrača, provocira njegov osmeh i tada ga čini privlačnijim i sigurnijim, čime se na kraju menja i opšta atmosfera među njima. Svi znamo takve osobe koje unesu pozitivnu energiju kada uđu u neku prostoriju.\nOsoba koja se više smeje je lepša, ali i zdravija\nLep osmeh je i simbol zdravlja, što okolina uvek primeti. Takođe, pozitivne emocije utiču povoljno i na kardiovaskulrni sistem. Nemojte dozvoliti da manji ili veći problemi sakriju vaše opravo “ja” i time propustite mnogo u socijalnom, profesinalnom i privatnom aspektu života. Odraz pozitivnih emocija na licu može vas i svesno i nesvesno okarakterisati kao zdravu, stabilnu osobu, koju okolina rado sreće.\nPrethodni članakNovo na portalu Stomatologija.me: Web prezentacije ordinacija iz Srbije\nSledeći članakProf. dr Nadežda Basara otvorila 42. Medident


Ne prestaju spekulacije o tome ko je sve zainteresovan za zakup aerodroma u Tivtu\nVeć mjesecima se govori o namjeri Vlade Crne Gore da proda ili da u dugoročni zakup aerodrom u Tivtu. Ono što Vlada zove valorizacijom, Vladini protivnici nazivaju rasprodajom „porodičnog srebra“. S kim Vlada pregovara, da li će ići na direktnu pogodbu ili će raspisati tender, da li je veća šteta ili korist za državu od potencijalne prodaje aerodroma u Tivtu koji bilježi rekorde - pitanja su za koja javnost traži odgovore.\nNiz pitanja je otvoreno o posljedicama potencijalne privatizacije još jednog državnog monopola, kada je prije par mjeseci premijer Duško Marković najavio davanje u dugoročni zakup aerodroma „Tivat“, jednog od svega dva aerodroma u Crnoj Gori. Obrazlažući taj potez Vlade, premijer Marković je tada saopštio da je cilj veća funkcionalnost aerodroma: „Pokušaćemo posebno Aerodrom Tivat da valorizujemo kroz model dugoročnog zakupa. Postoje ozbiljna interesovanja kredibilnih, svjetskih kompanija. Mi sa Svetskom bankom radimo na projektovanju modela, mislim da će to biti veoma brzo i tada ćemo izaći sa konkretnim predlogom“.\nCilj davanja aerodroma u zakup veća funkcionalnost: Duško Marković\nOd ove izjave premijera u maju ove godine, ne prestaju spekulacije o tome ko je sve zainteresovan za zakup aerodroma u Tivtu i s kim Vlada pregovara, da li će i kada raspisati tender. Vlada Crne Gore se povodom aerodroma u Tivtu posljednji put obratila javnosti, kada je demantovala i ocjenila neistinitim medijske napise u kojima je bilo navedeno - da je glavni kandidat za preuzimanje najprometnijeg aerodroma arapski investitor, inače vlasnik elitnog turističkog centra Porto Montenegro. U nezvaničnom medijskom napisu je bilo rečeno da su Arapi zainteresovani da tivatska vazdušna luka bude dostupna turističkoj eliti. Vlada je navode o pregovorima sa Arapima nazvala izmišljotinama, odbacila tvrdnje o bilo kakvim pregovorima, ali potvrdila da „Ministarstvo saobraćaja razmatra opcije pune valorizacije aerodromskih potencijala sa kredibilnim međunarodnim finasijskim institucijama“.\nInače aerodromu Tivat je već dugi niz godina potrebno proširenje, potpuna rekonstrukcija, odnosno ulaganje velikog novca. I pored zastarjelosti i ostalih nedostataka, vazdušna luka Tivat dnevno opslužuje do 50 aviona sa više od 10 hiljada putnika, a očekuje se da već u septembru kroz tivatski aerodrom krajem septembra prođe milioniti putnik.\nDa li treba prodavati ovaj monopol, kolike bi bile koristi, a kolike štete, pitali smo za procjenu direktora Aerodroma Crne Gore Milovana Đuričkovića koji upravlja aerodromim posljednih petnarst godina. Đuričković je jasan da aerodromi mogu sami sebe da razviju: „Nisam u posjedu nikakvih zvaničnih informacija, mimo onih koje su prisutne ovih dana u javnosti. Moj početni stav je, da sam za onu soluciju ili varijantu koja donosi jedan euro više Crnoj Gori, njenoj privredi i stanovništvu. Mogu da konstatujem čvrsto da Aerodromi Crne Gore su zdrava i sposobna firma da sama sebe razvija. Posjeduje svu projektnu dokumentaciju koja je nužna za izgradnju modernog terminala i svih drugih pratećih sadržaja na aerodromu Tivat. Ali svakako to ne mora biti i optimalno rješenje. Na nama je da vodimo poslovnu politiku u preduzeću, na nama je da vodimo računa o razvoju i da ga projektujemo a na Vladi i drugim državnim organima je da odlučuju. Vidjećemo što će donijetim naredni period, ali želio bih da ta privredna, infrastrukturna crnogorska dragocjenost, bude i dalje perspektivna, stabilna i dobra u najboljem interesu Crne Gore“.\nVlada ( zgrada na fotografiji) godinama, prema riječima Ivana Vujovića, otvoreno i sprječava razvoj i širenje kapaciteta Aerodroma Tivat\nU opoziciji veoma negativno gledaju na potencijalno davanje u dugoročni zakup Aerodroma Tivat. Doskorašnji član Upravog odbora Aerodroma Ivan Vujović, visoki funkcioner opozicione Socijaldemokratske partije ne prihvata otuđenje još jednog državnog monopola.\n„Samo države koje vode neozbiljnu i rekao bih pogubnu ekonomsku politiku mogu takve monopole da otuđuju, jer iz takvih monopola proizilazi prirodna renta, ogroman profit i prihodi za državu kao što je u slučaju Aerodroma gdje mi imamo svake godine milionske profite koje ostvaruju i uplaćuju u budžet i koje mogu iz tog profita da generišu sopstveni razvoj. Veoma ilustrativan primjer je Aerodrom Tivat, gdje Vlada godinama otvoreno i rekao bih brutalno sprječavala razvoj i širenje kapaciteta blokirajući i opstruirajući već dogovoren aranžman sa Evropskom bankom za obnovu i razvoj“, kaže Vujović i tvrdi da upravo zbog prodaje aerodroma Tivat, Vlada izbjegava ulaganje i povlačenje povoljnog kredita Evropske banke za obnovu i razvoj. Evropska banka, prema riječima Vujovića zahtjeva da aerodromi ostanu u državnom vlasništvu: „Upravo zato što Vlada planira da Aerodrome otuđi i proda, nije data saglasnost na takav projekat. Radi se o prepoznatljivom konceptu ekonomske politike koji godinama forsira vladajuća DPS- prodaju najvrednijih ekonomskih dobara najčešće u bescjenje i prodavanjem monopola. I to mi u SDP-u nazivamo odlukama koje se tretirati kao svojevrsna izdaja ekonomskih interesa Crne Gore“, kaže Vujović.


IT sektoru nedostaje 6.000 radnika - Bolja Tuzla\nNedostatak adekvatne radne snage jedan je od velikih izazova s kojim se trenutno suočava informacijsko – komunikacijski (IT) sektor u Bosni i Hercegovini. Iako se radi o sektoru koji nudi zanimljivo radno okruženje i iznadprosječna primanja, odgovor na nedostatak radne snage, IT kompanije ne mogu ponuditi samostalno, te ga je neophodno tražiti zajedničkim djelovanjem sa institucijama vlasti i obrazovnim sistemom. Sve ovo bio je povod za današnji sastanak premijera Tuzlanskog kantona Jakuba Suljkanovića sa predstavnicima Bit Alijanse, asocijacije koja okuplja 46 kompanija iz IT sektora Bosne i Hercegovine i koje zapošljavaju 60% čitave radne IT radne snage u BiH.\n„Software-ska industrija ima potencijal da zaposli oko 6.000 ljudi u Bosni i Hercegovini u narednih 5 godina. To je velika prilika za smanjenje stope nezaposlenosti, kao i sprječavanje migracija mladih osoba“ rekao je generalni direktor Bit Alijanse Armin Talić, ističući da ova grana industrije, sa samo 4000 zaposlenih generiše pola milijarde KM izvoza, što je pola od iznosa kojeg generiše drvna industrija, kao najveća izvozna grana.\n„IT kompanije su spremne i ući u jedan ovakav investicijski projekat na Univerzitetu, pa u određenom omjeru, zajedno sa Vladom finansirati izgradnju takvog laboratorija“, rekao je direktor Talić.\n„Ovo je priča budućnosti, a Vlada Tuzlanskog kantona će svakoj progresivnoj ideji dati svoju podršku. Mi već tragamo za određenim rješenjima kako bi smo spriječili ili bar smanjili migracione procese, posebno mladih osoba, a ove inicijative nude neka od mogućih rješenja. S tim u vezi Vlada će intenzivirati saradnju sa Bit Alijansom, a posebno u vezi sa izradom strateškog dokumenta kroz koji ćemo skenirati IT potencijale u našem kantonu i ponuditi pravce za njegov brži razvoj, kao i kroz održavanje eventualne konferencije u Tuzli, a čiji bi cilj bilo povećanje svjesnosti građana, a posebno mladih, o potencijalima IT industrije u Bosni i Hercegovini“, rekao je premijer Kantona Jakub Suljkanović..


Zamajac rusofobije na Zapadu moguće preokrenuti - 20.02.2017, Sputnik Srbija\nZamajac rusofobije na Zapadu je izuzetno teško preokrenuti, međutim odnosi EU i SAD prema Rusiji će se malo-pomalo oporavljati, smatra šef međunarodnog komiteta... 20.02.2017, Sputnik Srbija\nrusija, vesti, svet, leonid slucki, evropska unija (eu)\n18:47 20.02.2017 (Osveženo: 13:46 11.10.2021)\nOn je takođe ocenio da je uvođenje ekonomskh sankcija arhaičan i destruktivan mehanizam.\n„Sankcije su mehanizam koji se kosi sa zdravim razumom. Siguran sam da će konstruktivni odnosi sa Rusijom postepeno da se oporavljaju, kako unutar EU tako i u SAD. I pored zamajca rusofobije na Zapadu, mislim da je saradnja ipak moguća“, rekao je on.\nPrema njegovim rečima, taj pomak će biti vidljiv za svega nekoliko nedelja ili meseci.\nSlucki je dodao i da se nada da će direktni kontakti ruske Dume sa američkim Kongresom biti obnovljeni, te da će to doprineti obnovi konstruktivnih bilateralnih odnosa.


Moskva pozvala na hitnu istragu incidenta u sirijskoj Dumi - Sputnjik Srbija\n23:44 12 Decembar 2019\n17:06 10.04.2018 Preuzmite kraći link\n„U vezi sa oštrom eskalacijom situacije, Rusija poziva tehnički sekretarijat da hitno pošalje stručnjake misije koji bi utvrdili činjenice o mogućoj upotrebi hemijskog oružja u Siriji i razjasnili sve detalje incidenta“, navodi se u saopštenju stalne misije.\n„Svako odugovlačenje ovakvog incidenta ići će na ruku onima koji pokušavaju da iskoriste glasine o incidentu kao casus belli za svoje neodgovorne akcije u Siriji, čime slede svoje geopolitičke interese“, ističe se u dokumentu.\nOsim toga, stalna misija je obavestila tehnički sekretarijat OZHO-a da je Rusija potpuno posvećena pružanju neophodne podrške za uspešan rad misije.\nRanije je izvor u Ministarstvu spoljnih poslova Sirije izjavio agenciji SANA da je Ministarstvo uputilo zvanični poziv OZHO-u da poseti sirijski grad Dumu u Istočnoj Guti za istragu informacija o navodnom hemijskom napadu.\nZavršni čin: Šta ako Amerika sprema haos i veliki napad\npoziv, istraga, OZHO, Duma, Rusija, Sirija


Klimatska aktivistkinja Vanesa Nakate i drugi aktivisti učestvuju u protestu na klimatskom samitu UN COP26 u Glazgovu, 8. novembra 2021.\nPrema riječima demonstranata, nova obećanja data tokom samita - da će se smanjiti emisija ugljenika i metana, okončati sječa šuma i pružiti više finansijskih sredstava siromašnijim zemljama koje su više ugrožene zbog ekstremnog vremena - samo "šarena laža", i da su daleko od onoga što je potrebno da se zaustavi globalno zagrijavanje.\nARHIVA - Aktivistkinja Greta Tunberg govori na protestu za vreem samita Cop26 u Glazgovu, 5. novembra 2021. (Jane Barlow/PA via AP)\nTinejdžerska aktivistkinja Greta Tunberg opisala je dvonedeljni samit kao "praznu priču", i nazvala ga "promašajem". Bučnim, mladim demonstrantima okupljenim ispred mjesta održavanja samita, poručila je da se konferencija pretvorila u "globalni festival pretvaranja da ste ekološki svjesni".\nARHIVA - Prodavnica na čijem je izlogu ispisana fraza Grete Tunberg za vreme protesta u Glazgovu, 6. novembra 2021.\nDruge, međutim, brine da bi zapadne vlade, u žurbi da ispune obećanja u borbi protiv klimatskih promjena, mogle da idu previše brzo sa smanjenjem otpuštanja ugljenika i rizikuju da izgube podršku sopstvenog stanovništva, ako ne uzmu u obzir ekononomske posljedice ogromnih promjena koje se planiraju.\nAnkete pokazuju da, širom planete, ubjedljiva većina ljudi vidi klimatske promjene kao urgentan problem koji zahtijeva dramatičnu akciju. Međutim, neke ankete proteklih nedelja takođe pokazuju da, kada se ljudima saopšti koju cijenu moraju da plate da bi pomogli u smanjenju globalnog zagrijavanja, mnogi nisu spremni da snose taj finansijski teret.\nAnketa koja je objavljena u Britaniji u nedelju pokazala je da je manje od polovine Britanaca spremno da plati hiljade funti kako bi svoje domove učininila više ekološkim i pomogla da se ispune ciljevi o nultoj emisiji štetnih gasova, koje je definisao premijer Boris Džonson.\nAnketiranima su postavljana pitanja o ekološkoj politici i prijedlozima o smanjenju emisije štetnih gasova, prije i nakon što saznaju procijenjenu cijenu izolacije njihovih kuća i prelazak sa bojlera na prirodni gas na pumpe za grijanje. U anketi koju je za britanski tink-tenk Onward uradila anketarska firma J.L. Partners, 50% je podržalo ideju bolje izolacije kuća i prelazak na pumpe za grijanje. Ali kada im je saopštena cijena takvog projekta - 11.000 dolara po domaćinstvu - podrška se istopila, a samo 26% je podržalo plan.\n“Milioni birača, koji u principu podržavaju agendu "čistije zemlje", pitaju se koliki će teret prelaska na ekonomiju niske emisije ugljenika pasti na njih, kada već jedva spajaju kraj s krajem", napisao je ekonomista i kolumnista Liam Haligen u ponedeljak u britanskom Telegrafu.\nDemonstranti učestvuju u protestu ispred Banke Engleske, za vreme održavanja Klimatskog samita UN u Londonu 6. novembra 2021.\nKako biti bolji prema planeti i finansirati prelaz sa zavisnosti od fosilnih goriva na obnovljivu, održivu energiju, te kako finansirati projekte zahvaljujući kojima će zemlje bolje odolijevati ekstremnim vremenskim uslovima - to su bile ključne teme samita. Takođe su vođene diskusije o troškovima i pitanju kako da se oni podijele između vlada (putem oporezivanja), potrošača, domaćinstava i privatnog sektora.\nProšle nedelje, velike banke, investitori i osiguravajuće kompanije obećale su hiljade milijardi dolara za finansiranje ekoloških projekata, i zajedno dale obećanje da će pitanje emisije ugljenika uključiti u svoje odluke o investiranju i davanju kredita.\nFinansijska alijansa UN za nultu emisiju ugljenika, koju čini više od 450 finansijskih institucija iz 45 zemalja, a koja upravlja sredstvima koja se procjenjuju na 130 hiljada milijardi dolara, obećala je da će uložiti u program smanjenja emisije ugljenika i finansirati investicije potrebne za nove, zelene tehnologije.\nPlan koji je prošle nedelje predstavio izaslanik UN za klimu, Mark Karni, podrazumijeva finansiranje u vidu bankovnih kredita i velikih investicija od strane berzanskih kompanija, privatnog kapitala, zadužbina i drugih velikih ulagača. Oni bi i dalje sticali profit, dok bi se sredstva preusmjerila ka investicijama koje pomažu u smanjenju emisije ugljen dioksida u atmosferu.\n“Te naizgled tajanstvene ali ključne promjene strukturi svijeta finansija mogu da klimatske promjene pomjere sa margina u centar pažnje i preobraze finansijski sistem", rekao je Karni, bivši šef centralnih banaka Engleske i Kanade. “Arhitektura globalnog finansijskog sistema je transformisana da se ostvari plan o nultom otpuštanju ugljenika", dodao je.\n"Jaz između toga šta vlade imaju i toga šta je svijetu potrebno je veliki", kada je riječ o finansiranju globalne energetske tranzicije i ostvarenju cilja nulte emisije do 2050", izjavila je u Glazgovu američka sekretarka za finansije Dženet Jelen. "A privatni sektor mora da igra veću ulogu"\nKlimatski aktivisti, međutim, misle da je to još samo jedno veliko obećanje koje se neće ispuniti.\nBivši predsednik Barak Obama govori na Klimatskom samitu UN COP26, u Glazgovu u Škotskoj, 8. novembra 2021.\n“Globalni lideri više ne mogu da vjeruju finansijskim institucijama da će se same regulisati", saopštila je Veronika Oakšot iz međunarodne nevladine organizacije Globalni svjedok.\nNeki analitičari industrije i ekonomisti kažu da su planovi privatnog sektora daleko od konkretnih i da ostaju značajni problemi kada treba izmjeriti ekološke posljedice određenih investicija i uskladiti te mjere širom međunarodnih finansijskih tržišta. Ko će provjeravati tačnost onoga što prijave banke i investitori?\nDruge brine da finansijske firme postoje da bi maksimalno povećale profit klijenata i dioničara i da bi rizikovale da izgube klijente ili prekrše svoje obaveze ako ne budu nastavile da održavaju traženi profit. U ovoj fazi još nije jasno koliko će profitabilne biti "zelene" investicije.\nTakođe postoji zabrinutost da će u sektoru fosilnih goriva doći do daljeg odlaska investitora željnih da smanje svoje učešće u otpuštanju ugljen dioksida, što će povećati cijene energije za potrošače, dok će globalna potražnja za prirodnom naftom i gasom nastaviti da raste. Ulaganja u fosilna goriva već sada nisu dovoljna da zadovolje buduću potražnju za energijom.\nTo je doprinijelo sadašnjoj globalnoj nestašici energenata i rekordno visokim cijenama energije za domaćinstva i firme, podsjećaju komentatori.


Teodosić možda preskače prvi meč sa Venecuelom? - Nova Borba\nTeodosić možda preskače prvi meč sa Venecuelom?\nPovreda Teodosića zabrinjava. On je hrabar momak, kapiten i siguran sam da će dati sve od sebe da bude od prve utakmice na terenu, izjavio je selektor Đorđević\n"Venecuela je reprezentacija koja ima solidnu organizaciju i sjajnog trenera. Dugo godina igraju zajedno. Spremamo se jer je to najvažnija utakmica za nas na ovom takmičenju, pa onda svaka sledeća", rekao je Djordjević novinarima po dolasku u Rio De Žaneiro.\n"Povreda Teodosića zabrinjava. On je hrabar momak, kapiten i siguran sam da će dati sve od sebe da bude od prve utakmice na terenu, ali je u pitanju šuterska ruka, nije baš prijatno", kazao je Đorđević.\nOn je naveo da je Srbiji dobro došao pripremni turnir u Argentini, za koji je rekao da je bio "izuzetno jak i ozbiljan". Posebno je pohvalno govorio o domaćinu.\n"Sve je bilo okrenuto ka Argentini i to se osetilo. Ali, mislim da smo dobro odgovorili. Protiv dve jake reprezentacije Hrvatske i Francuske smo igrali solidne utakmice i pobedili, što je na kraju krajeva mnogo bolje nego da se izgubi", rekao je Đorđević.\n"Plan je da odemo svi zajedno, ali da igrači ne ostanu na terenu za vreme trajanja cele ceremonije, već da organizujemo autobus za njih. Tako rade sportisti koji imaju takmičenje ujutro", rekao je selektor srpskih košarkaša.\nĐorđević je naveo da će članovi stručnog štaba moći da ostanu tokom cele ceremonije.\n"Može da ostane ko bude hteo, a nema problema sa ledjima, veštačkim kukovima i tako dalje, mada nas je malo takvih", rekao je Đorđević uz osmeh.\nUtakmica izmedju Srbije i Venecuele igraće se u nedelju u 3.30 po srednjeevropskom vremenu.


"Magični doručak" za najmlađe - BIZlife\n12/05/2018 | 09:52\nU METRO HoReCa Centru je obeležena humanitarna akcija “Magični doručak”, projekat koji već više od decenije ukazuje na značaj integracije dece sa smetnjama u razvoju u širu društvenu zajednicu.\n“Magičnom doručku”, koji je završen simboličnim takmičenjem i pripremom magičnog obroka, prisustvovali su predstavnici Grada Beograda, kompanija, medija i škole “Dragan Kovačević”, sa tradicionalnom maskotom ove humanitarne akcije, Vilom Dobrilom.\nZamenik gradonačelnika Andrija Mladenović je tom prilikom naglasio da je “ovo poruka da možemo kao društvo da pomognemo osobama kojima je ta pomoć najpotrebnija, a sa druge strane i da utičemo na našu decu da se zdravo hrane i žive u kvalitetnijoj sredini”.\nRadmila Ivetić, predsednica Banke hrane je istakla da će ” namirnice, nabavljene prema spisku koje su dostavile škole, biti podeljene u 12 škola koje imaju kuhinju, a paketići će biti uručeni učenicima iz ostalih 24 škola za decu sa smetnjama u razvoju.”\nNa ovaj način već skoro deceniju, kompanije i građani uz veliku podršku institucija, pomažu deci sa smetnjama u razvoju u školama širom Srbije. Tokom svih ovih godina projekat “Magični doručak” obezbedio je oko 75 tona hrane, čime je pružena podrška prirodnoj porodici u unapređenju kvaliteta života maloletne dece u zemlji.


OK Mladi radnik - Blic Sport\nOdbojkaši Vojvodine završili su ligaški deo Superlige pobedom nad Mladim radnikom sa 3:1, po setovima 25:18, 17:25, 25:17 25:21.\nOdbojkaši Novog Pazara lako su pobedili Mladi radnik sa 3:0 (25:15, 25:22, 25:22) u odloženom meču 11. kola šampionata Srbije.\nODBOJKAŠI Novi Pazar i Mladi radnik sigurni na svom terenu\nOdbojkaši Novog Pazara su pobedili kragujevački Radnički na svom terenu sa 3:1 (25:23, 24:26, 25:21, 25:19), dok je Mladi radnik u Požarevcu nadigrao Spartak sa 3:0 (25:23, 25:15, 25:23) u mečevima petog kola prvenstva Srbije.\nOdbojkaši Novog Pazara u četvrtfinalu Kupa Srbije posle drame protiv Požarevca\nNovi Pazar Junior će igrati u četvrtfinalu 48. Kupa Srbije u konkurenciji odbojkaša, pošto je na svom terenu u utakmici osmine finala savladao Mladi radnik iz Požarevca sa 3:2, po setovima 23:25, 24:26, 25:21, 25:20 i 15:13, posle 124 minuta igre.\nArbesbah slavio protiv Mladog Radnika u Požarevcu\nOdbojkaši Mladog radnika iz Požarevca poraženi su u prvoj utakmici 2. kola Kupa izazivača 2013. Union Arbesbaha iz Austrije je, u dvorani SC Požarevac u Požarevcu, pobedio Mladi radnik sa 3:0, po setovima 25:23, 25:21 i 25:23, posle 93 minuta igre.\nGerić: Nadam se da ćemo osvojiti i prvenstvo\nAndrija Gerić je u 35. godini predvodio Vojvodinu do pobede nad Mladim radnikom od 3:1 u finalu Kupa Srbije, a posle meča u kome je do deset osvojenih poena stigao uz četiri uspešna bloka zahvalio se novosadskoj publici na sjajnoj podršci u maloj sali SPENS-a.


File i Ešton podnose izvještaj o Srbiji i Kosovu\nEvropska komesarka Ketrin Ešton i premijeri Kosova i Srbije - Hašim Tači i Ivica Dačić\nDanas će u Luksemburgu visoki zvaničnici Evropske komisije Ketrin Ešton i Štefan File podnijeti izvještaj o sporazumu Beograda i Prištine i napretku u evropskim reformama Srbije i Kosova.\nŠefovi evropskih diplomatija će "izvještaje primiti na znanje", rekli su zvaničnici u Savjetu ministara EU u Briselu, uz napomenu da bi evropski ministri možda mogli dati i neku ocjenu u zaključcima zasjedanja.\nOni su naglasili da će odluku o tome da li će Srbiji biti određen datum pregovora o članstvu s EU, a Kosovu o Sporazumu o stabilizaciji i pridruživanju, donijeti u junu Evropski savjet, a to su šefovi država ili vlada evropske dvadesetsedmorice.\nU petak parafirani sporazum Beograd-Priština naišao je na odobravanje svih čelnika Evropske unije, a opšti stav je bio da to "otvara put daljoj evropskoj integraciji Srbije i Kosova".\nVlasti u Beogradu i Prištini bi danas trebalo da obavijeste EU da li su prihvatile sporazum o "postojanoj normalizaciji međusobnih odnosa", što je, uz napredak u reformama, bio bitan uslov koji je Evropski savjet u decembru postavio da bi se dalo "zeleno svjetlo" za početak pregovora o članstvu sa Srbijom i sporazumu o pridruživanju s Kosovom, javljaju agencije.


BIVŠA KASARNA BRADINA MOGUĆA LOKACIJA ZA KARANTIN | Hayat.ba\nBIVŠA KASARNA BRADINA MOGUĆA LOKACIJA ZA KARANTIN\nZa njegovu provedbu su, u okviru vlastitih nadležnosti, zaduženi Federalno ministarstvo zdravstva i Zavod za javno zdravstvo FBiH, a Krizni plan se realizira u saradnji s nadležnim tijelima vlasti za oblast zdravstva u kantonima, kao i zdravstvenim ustanovama na teritoriju FBiH.\nVlada je zadužila Federalni štab civilne zaštite, Federalno ministarstvo zdravstva i Zavod za javno zdravstvo FBiH da, u suradnji s predstavnicima Ministarstva obrane BiH, obave uviđaj na mogućoj lokaciji u bivšoj kasarni “Bradina” za potrebe karantina.\nFederalna vlada je svim javnim servisima i teleoperaterima preporučila da se stave u funkciju Kriznom štabu Federalnog ministarstva zdravstva s ciljem prevencije širenja novog koronavirusa, i to u prenošenju, odnosno slanju poruka koje dostavi Krizni štab.\nKako je obrazloženo, cilj Kriznog plana pripravnosti jeste identificiranje, izoliranje i zbrinjavanje ranih slučajeva infekcije, te ograničavanje sekundarne infekcije među zdravstvenim radnicima i u bliskim kontaktima, kao i sprečavanje događaja koji bi doveli do ubrzanja prijenosa bolesti.\nKrizni plan regulira koordinaciju na nivou Fedracije BiH, komunikaciju o riziku, nadzor, točke ulaska, timove za brzi odgovor, laboratorijsku dijagnostiku, prevenciju i kontrolu infekcije, upravljanje slučajem i osiguranje kontinuiteta zdravstvenih službi, procedure nadzora putnika u međunarodnom prometu sukladno smjernicama Svjetske zdravstvene organizacije, te mjere za zdravstvene ustanove.\nKrizni štab Federalnog ministarstva zdravstva je upozorio zdravstvene ustanove, posebno kliničke centre, na njihovu obvezu iz članka 21. Zakona o zaštiti stanovništva od zaraznih bolesti da su dužni osigurati liječenje, izolaciju i hospitalizaciju oboljelih od zaraznih bolesti na klinikama, odnosno odjelima za zarazane bolesti.\nU skladu sa članom 22. ovog zakona, ako se pojavi epidemija pojedinih zaraznih bolesti u većem obujmu, izolacija i liječenje oboljelih mogu biti obavljani i u drugim odgovarajućim objektima osposobljenim u tu svrhu. Odluku o izolaciji i liječenju u tim objektima donosi kantonalni ministar zdravstva na prijedlog kantonalnog zavoda za javno zdravstvo, uz prethodnu suglasnost federalnog ministra zdravstva.\nTakođer, zatraženo je od kriznih štabova kantonalnih ministarstava zdravstva da dostave podatke o mogućim lokacijama za karantin na području kantona.


DAČIĆ: Zašto Danska nama drži predavanja o Kosmetu kada ona ne odustaje od Grenlanda i Farskih Ostrva koji su daleko 3500 i 1300 kilometara!? | Vestinet.rs\nPočetna TEMA DANA\tDAČIĆ: Zašto Danska nama drži predavanja o Kosmetu kada ona ne odustaje od Grenlanda i Farskih Ostrva koji su daleko 3500 i 1300 kilometara!?\nDAČIĆ: Zašto Danska nama drži predavanja o Kosmetu kada ona ne odustaje od Grenlanda i Farskih Ostrva koji su daleko 3500 i 1300 kilometara!?\nPrvi potpredsednik Vlade Srbije i ministar spolјnih poslova Ivica Dačić ocenio je večeras kao „vrhunac licemerja“ izjavu bivšeg šefa Misije UN na Kosovu i Metohiji Sorena Jasena Petersena da Srbija čini sve kako bi destabilizovala nezavisnost Kosova, a kao naročito cinične reči da EU treba snažnije da uslovi Srbiju.\n„Pa koja to zemlјa na svetu prihvata jednostrano proglašeno otceplјenje dela svoje teritorije?\nPa što se njegova država Danska toliko trudi da zadrži Grenland koji je daleko 3.500 kilometara ili Farska ostrva koja su udalјena 1.300 kilometara“, upitao je Dačić u izjavi za medije.\nDačić ukazuje da je Petersen našao za shodno da napada Srbiju što ne aplaudira nezavisnosti Kosova, iako je, kako podseća, bio šef Misije UN, organizacije čija je rezolucija 1244 i dalјe na snazi.\n„Srbija je posvećena politici mira, poverenja u regionu, ali neće odstupiti od stava da je trajno rešenje potrebno pronaći dijalogom“, poručio je Dačić, ističući da Srbija ne destabilizuje Kosovo, već da to čini Priština odbijajući da formira Zajednicu srpskih opština predviđenu Briselskim sporazumom.\n„A naročito cinično zvuči poziv Petersena Evropskoj uniji da snažnije uslovi Srbiju i da je pitanje statusa Kosova rešeno“, ocenio je Dačić, ukazujući da bi bilo dobro da to traži od svoje države Danske, koja je poništila jednostrano proglašenu nezavisnost Farskih ostrva.\n„Nešto je trulo u tim principima danskog diplomate Petersena.\nNeka ih primenjuje na drugima, na primer, neka počne od svoje države“, navodi Dačić u izjavi, saopštilo je Ministarstvo spolјnih poslova.\nBivši šef Misije Ujedinjenih nacija na Kosovu Soren Jesen Petersen u intervjuu za kosovski servis RSE rekao je da Srbija „čini sve kako bi destabilizovala nezavisnost Kosova“.\nPetersen smatra i da Evropska unija (EU), kako kaže, mora da bude jasnija prema Srbiji, tako što će joj staviti do znanja da je za napredak na evropskom putu potreban prekid destabilizacije Kosova, uklјučujući prekid delovanja i na severu.\nPetersen je rekao i da glavni problem kojim EU treba da se bavi jesu „destabilizujući napori Srbije“, navodeći i da su Srbija i Kosovo seli za pregovarački sto zbog EU, a da prava volјa za rešavanje problema i regionalne nestabilnosti ne postoji.


Kusari-Ljilja: Zbog optužnice neću biti ministarka – Radio Gora\nKusari-Ljilja: Zbog optužnice neću biti ministarka\nPredsjednica Alternative, istovremeno izabrana za poslanicu Pokreta Samoopredeljenje Mimoza Kusari-Ljilja, rekla je da će PS narednih dana razgovarati sa političkim subjektima o pitanju izbora predsjednika, dok je izjavila da neće imati ministarsko mjesto u novoj vladi zbog optužnice koju je protiv nje prošle godine podiglo Specijalno tužilaštvo.\nKusari-Ljilja je rekla da treba voditi razgovore o izboru Vjose Osmani za predsjednicu zemlje, dok o formiranju vlade kaže da nema potrebe za koalicijama.\n„Kurti je bio jasan u pogledu koalicija. Moje mišljenje, u slučaju izbora predsjednika je da bi trebalo da ima politički okrugli sto, ali ne nužno koalicija”, rekla je ona.\nPrema njenim riječima, neuspjeh u izboru predsjednika nije u interesu građana, dodajući da je Osmani pravo riješenje jer je dokazala da ima narodnu podršku glasovima osvojenim na izborima 14. februara.\n„Izbor predsjednika je ustavna zakonska obaveza za sve nas, jer ako to ne učinimo vodimo Kosovo u izborni proces. Ne vjerujemo da stranke koje su učestvovale na izborima vide kao pravi trenutak bar da izađu na birališta, naravno da položaj i funkcija predsjednika u ovom slučaju predsjednik predstavlja osobu koja ujedinjuje vlast i vjerujem da velika podrška data je Vjosi Osmani na ovim izborima sa najglasanijom osobom ikada na Kosovu sa 300 hiljada glasova pokazuje da je prvi put cilj postizanja osobe koja ima masovnu narodnu podršku poput Vjose Osmani u potpunosti ostvaren”, dodala je ona.\nŠto se formiranja vlade tiče, rekla je da predstavnici nesrpskih manjina podržavaju vladu Kurtija.\nBivša ministarka trgovine i industrije izjavila je da neće zauzeti izvršni položaj zbog optužnice koju je Specijalno tužilaštvo podiglo za pomilovanje četiri hidroelektrane tokom privatizacije KEK-a distributivne mreže.\n“Izjavila sam da neću zauzeti izvršno mjesto i razlog je potpuno ličan, to je povezano sa okolnostima koje su nastale u mojoj situaciji nakon podizanja optužnice. Smatram nepravednim i nemoralnim da se ova pozicija tereti jer bi izazvala političke probleme koaliciji ili novoj vladi”, rekla je Kusari-Ljilja.


Vesti, 20.09.2021, 10:00 AM\nProšle nedelje je objavljeno da je vodeća izraelska kompanija za sajber bezbednost, Kape Technologies, kupila ExpressVPN po ceni od skoro milijardu dolara. Kompanija je potvrdila da će platiti 936 miliona dolara za ExpressVPN, od čega će 237 miliona dolara biti u formi akcija kompanije Kape koje će dobiti suosnivači ExpressVPN-a.\nNa ovu temu oglasio se uzbunjivač i bivši agent američke Nacionalne obaveštajne agencije (NSA) koji je upozorio korisnike da prestanu da koriste ExpressVPN.\nOvo upozorenje je reakcija na vest da je direktor informacionih tehnologija ExpressVPN-a, Danijel Gerik, jedan od trojice američkih državljana koji su priznali da su pomagali vladi Ujedinjenih Arapskih Emirata u hakovanju uređaja praćenih ciljeva.\nSudski dokumenti otkrili su da je Gerik bio jedan iz tima obaveštajaca koji su hakovali i špijunirali za UAE.\nKako je objavilo američko ministarstvo pravde, on je učestvovao u operaciji “Project Raven” vlade UAE, pomažući hakovanje šefova država i drugih ličnosti.\nOptuženi Gerik, Mark Bajer i Rajan Adams će prema sporazumu sa tužilaštvom morati da plate 1,68 miliona dolara. Oni su optuženi da su od 2015. do 2019. godine radili za neimenovanu kompaniju koja je ugovorila sa vladom UAE pružanje usluga hakovanja. Prema sporazumu koji su sklopili sa tužilaštvom, Gerik, Bajer i Adams nisu morali da priznaju krivicu, ali su osim na plaćanje kazne, morali da pristanu na ograničenja u vezi “budućih aktivnosti i zapošljavanja”.\nSam ExpressVPN, koji je jedan od vodećih provajdera VPN usluga, nije porekao tvrdnje da je njihov direktor bio uključen u projekat Raven, već je stao iza njega. Kompanija je objavila saopštenje u kome je objasnila da su činjenice koje su navedene u sudskim dokumentima iz vremena pre nego što je Gerik zaposlen, ali i da su oni za to znali i pre nego što su ga zaposlili, jer im je on to rekao. Kompanija je rekla da je njegova stručnost ipak bila neprocenjiva za njihovu “misiju zaštite privatnosti i sigurnosti korisnika”.\n“Da budemo potpuno jasni, koliko god cenimo Danijelovu stručnosti i način na koji nam je pomogao da zaštitimo kupce, ne odobravamo projekat Raven”, navodi se u saopštenju.\nIpak, iako kompanija ovaj projekat ali i nadzor smatra neetičkim, želela je da zadrži Gerika koji ima 20 godina iskustva rada u industriji sajber bezbednosti ali i u američkoj vojsci.\n“On je dosledno i kontinuirano jačao sisteme koji nam omogućavaju da milionima ljudi pružimo privatnost i sigurnost”, objasnio je ExpressVPN.\nExpressVPN je zaposlio Gerika 2019. godine a pre nego što je zaposlen, on je raskinuo ugovor sa UAE.


Nescafe gold espresso kafa 100g tegla cena akcija Srbija\nNescafe gold espresso kafa 100g tegla cene\ncena 550,00 din | prodavnica (1)\nTrenutno nemamo slike za Nescafe gold espresso kafa 100g tegla\nEPonuda nije internet prodavnica već Vam omogućava da brzo i lako nađete Nescafe gold espresso kafa 100g tegla po najjeftinijoj ceni. Naš cilj je da kupci budu što bolje informisani o ponudi Nescafe gold espresso kafa 100g tegla na tržištu Srbije. Vrlo lako nalazite željeni proizvod za kategoriju Instant kafa cene, ne morate da lutate od sajta do sajta za Nescafe Instant kafa, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nescafe gold espresso kafa 100g tegla sa PRODAVCEM. EPonuda ne može da garantuje potpunu tačnost specifikacije i slika za Nescafe gold espresso kafa 100g tegla. Pre kupovine, podatke za Nescafe gold espresso kafa 100g tegla proverite na sajtu PROIZVOĐAČA.


Mali: Isplata dodatnih 20 evra 7, 8. i 9. decembra – Ekonomija - radio Šabac\nMali: Isplata dodatnih 20 evra 7, 8. i 9. decembra – Ekonomija\nMinistar finansija u Vladi Republike Srbije Siniša Mali izjavio je da je od ponoći počela prijava građana za 20 evra dodatne novčane podrške države koja će biti isplaćena 7, 8. i 9 decembra, a da se do 8 časova ujutro već prijavilo 3.500 građana.\n„Obećanje koje smo dali pre dve nedelje smo ispunili, i 30 evra je isplaćeno na račune više od 5,7 miliona građana Srbije. Danas u ponoć krenula je i prijava za 20 evra koje ćemo isplatiti u decembru mesecu“, rekao je Mali za RTS.\nKako je dodao, reč je o poslednjem delu paketa pomoći građanima za 2021. godinu. On je pojasnio da korisnici penzija, primaoci novčane socijalne pomoći i lica u Zavodu za izvršenje krivičnih sankcija, kao i građani koji su se prijavili za 30 plus 30 evra pomoći, ne moraju ponovo da se prijavljuju za 20 evra.\n„Mi smo ovu prijavu otvorili za one koji su u međuvremenu postali punoletni, koji su dobili državljanstvo, prebivalište, koji su se predomislili i ipak hoće da dobiju deo pomoći od države“, rekao je Mali.\n„Uložili smo ukupno osam milijardi evra kroz tri paketa pomoći, da pomognemo našoj privredi i građanima Srbije. Svako obećanje koje smo dali isplatili smo u dan i u dinar. Imamo planiranu i projektovanu stopu rasta od preko sedam odsto samo za ovu godinu, a sa druge strane smo sačuvali makroekonomsku stabilnost“, rekao je Mali.\n„U doba krize država je reagovala i pokazala da je ozbiljna i stabilna. Mi smo našu privredu spasili“, rekao je ministar finansija i dodao da je najvažnija pomoć privredi makroekonomska stabilnost jer privreda očekuje stabilnost kursa, stabilnost plaćanja…\nTakođe, dodao je, predviđeno je i povećanje penzija 5,5 odsto po švajcarskoj formuli, a svim penzionerima će biti isplaćeno i po 20.000 dinara u februaru, čime se dolazi do 11,2 odsto povećanja penzija u 2022. godini u odnosu na ovu godinu.\n„Imamo i povećanje minimalne zarade od 9,4 odsto, pa tako minimalna zarada od 1. januara ide na preko 35.000 dinara, odnosno 300 evra“, rekao je Mali i ocenio da je to podrška građanima i njihovom životnom standardu.\nPodsetio je da je planiranim kapitalnim budžetom za narednu godinu predviđeno više od 480 milijardi dinara za auto-puteve, ulaganja u bolnice, škole…\n„To je naša podrška privredi u smislu podsticaju razvoja koje mi kao država dajemo, i to se pokazala kao uspešna politika s obzirom da očekujemo ove godine rast od preko sedam odsto našeg BDP-a“, rekao je Mali.\nOn je podsetio i da je je za sledeću godinu projektovan rast od 4,5 odsto.\n„Srbija pobeđuje u ekonomiji i ostvaruje nikada više stope rasta uprkos ogromnoj globalnoj krizi koja je izauzvana kovidom 19, što pokazuje i ozbiljnost i pravičnost naše ekonomske politike“, rekao je Mali.\nGovoreći o inflaciji, Mali je istakao da ona neće prelaziti projektovanu gornju granicu.\n„Ono što kaže MMF i ostale institucije je da će se inflacija u drugom kvartalu naredne godine smanjivati, tržište će se stabilizovati, smiriće se situacija“, rekao je Siniša Mali.\nKako je istakao, reč je o inflaciji koja je uvezena spolja zbog cene energenata i prekida u lancima snabdevanja koji su izazvani Kovidom 19, ali se očekuje smirivanje na tom polju.


Novi sistem kompanije BASF doprinosi boljoj akustici prostorija Novi sistem kompanije BASF doprinosi boljoj akustici prostorija – Personal magazin\n*BASF predstavlja novi sistem pod nazivom Abacustica koji poboljšava akustiku prostorije Kompanija BASF predstavila je nedavno sistem koji poboljšava akustiku prostorija. Sistem pod nazivom Abacustica®, umanjuje štetne nivoe buke i…\n*BASF predstavlja novi sistem pod nazivom Abacustica koji poboljšava akustiku prostorije\nSistem Abacustica sastoji se od panela koji apsorbuje zvuk i napravljen je od pene melaminske smole kompanije BASF pod nazivom Basotect®, koja predstavlja adheziv proizveden od strane podružnice komapnije BASF, PCI Augsburg, i uputstva za instalaciju. Postavljanje sistema je tako jednostavno da to mogu učiniti roditelji, nastavnici ili deca. Sistem Abacustica predstavlja ekološki proizvod i ne predstavlja opasnost po zdravlje ljudi. Sistem takođe ispunjava sve uslove protivpožarne zaštite (flame-retardant: B1 acc. to DIN 4102-1), a dostupan je u Nemačkoj, Austriji i Švajcarskoj.\n“Svakodnevno primamo veliki broj upita od strane pojedinaca koji žele da zvučno izoluju prostorije u kojima borave uz pomoć Basotect panela. Naša uspešna marketinška strategija ostaje nepromenjena: BASF nije distributer sistema Abacustica, već se isti može kupiti samo kod ovlašćenih distributera,” izjavio je Dr. Christof Moeck, direktor globalne prodajne mreže Basotecta.\nNovi sistem kompanije BASF doprinosi boljoj akustici prostorija was last modified: February 8th, 2010 by Redakcija\nPreostalo je manje od 10 procenata slobodnih IPv4 adresa


sub, 19. septembar 2020 - pon, 5. oktobar 2020\n“PREKO” Barbare Tolevske nas vodi u standarne redove ispred zapadnoevropskih ambasada, svedočeći da se za ovih 15-16 godina u redovima samo menjaju ljudi, a oni ostaju naša konstanta, bivajući povremeno duži, ili kraći u zavisnosti od političke i ekonomske situacije u zemlji.\n“NOVA VEST” Ive Kljakić govori, na vrlo suptilan način, o religioznosti i onda kada ona nije povezana ni sa jednom od postojećih religija. Religioznost kao univerzalna ljudska osobina čak i onda kada su ljudi ateisti.\n“TATIN AUTO” Staše Tomić govori o našim nasleđima, onome što nam je ostavljeno, a što nismo mogli da biramo, i kako se nosimo sa time. Kako se autor miri sa najvrednijom uspomenom koja mu je ostala nakon očevog tragičnog odlaska, i šta će na kraju uraditi sa njom i samim sobom.\nFestival subverzivnog filma “PLAN B” nastao je u Domu omladine Beograda kao potreba da se isprate savremeni tokovi angažovanih i društveno bitnih tema u filmovima. Ove godine osvrćemo se unazad, tražeći u nama samima i u našoj neposrednoj blizini šta je to što je bilo drugačije, što je možda posejalo klicu neke buduće promene, promene na bolje, i šta se sa tom promenom dogodilo u međuvremenu.


Foto: RTRS | Lukač i Vulin: Svako ugrožavanje mira u RS ujedno i ugrožavanje mira u Srbiji\nN.N. 03.12.2020 12:33\nBANJALUKA - Ministar unutrašnjih poslova Republike Srpske Dragan Lukač sastao se danas u Banjaluci sa ministrom unutrašnjih poslova Srbije Aleksandrom Vulinom.\n"Možemo da računamo na pomoć MUP-a Srbije i kada je riječ o obuci kadrova iz Srpske, poput poligrafiste koji se obučava uz pomoć stručnjaka MUP-a Srbije. Takođe, postoji i saradnja kada je riječ o konjičkim jedinicama - jedan broj naših ljudi je prošao obuku zajedno sa konjičkom jedinicom MUP-a Srbije", rekao je Lukač na konferenciji za novinare u Banjaluci.\n"Sprovodeći dogovor između predsjednika Srbije Aleksandra Vučića i predsjedavajućeg Predsjedništva BiH Milorada Dodika svaki ministar svoju posjetu mora da učini svom narodu i svojoj Banjaluci. Јa imam to zadovoljstvo i čast da budem u Banjaluci kao ministar unutrašnjih poslova i ističem spremnost za nastavak saradnje i unaprijeđenje saradnje MUP-a Srbije i MUP-a Republike Srpske", izjavio je Vulin.\n"Svaka nesreća koja se desi u Srbiji podjednaka je nesreća za građane Srpske. Imamo obavezu da sarađujemo, da svakodnevni život učinimo bezbjednim i sigurnijim", rekao je Vulin.


Projekat borskog muzeja "Zaštiti me" – RADIO TELEVIZIJA BOR\nProjekat borskog muzeja „Zaštiti me“\n5 meseci ago Branislava Ilić\nBOR – Muzej rudarstva i metalurgije u Boru, konkurisao je kod Ministarstva kulture Republike Srbije i ove godine sa nekoliko projekata od kojih je projekat Etnološkog odeljenja „Zaštiti me“ podržan sa 620 hiljada 700 dinara.\n„Ovaj projekat odnosi se na zaštitu i odlaganje predmeta Etnološke zbirke u depou, tokom transporta i izlaganja. Sredstva koja su opredeljena za projekat „Zaštiti me“ biće upotrebljena za nabavku metalnih sanduka posebne namene za čuvanje i bezbedan transport bogatog kulturnog nasleđa koje poseduje borski muzej. Osim sanduka, muzej će dobiti još tri nove vitrine za izlaganje koje će omogućiti izuzetan vizuelni doživljaj vrednih predmeta i na taj način biće kompletirana stalna postavka u muzeju“, kaže Suzana Mijić etnolog i autor projekta „Zaštiti me“.\nKulturno nasleđe koje borski muzej čuva od zaborava prezentujući ga novim generacijama kroz stalne postavke i nove izložbe, od izuzetnog je značaja, kulturnog, istorijstog ali i materijalnog, pa je svaki predmet potrebno adekvatno čuvati, odložiti u skladu sa pravilima o čuvanju različitih materijala i takođe bezbedno transportovati kada su u pitanju gostujuće izložbe muzeja. Zato su sanduci sa posebnom namenom bili neophodni borskom muzeju, naglašava Suzana Mijić.\nTags: etnološko odeljenje, ministarstvo podržalo projekat, projekat muzeja rudarstva i metalurgije bor, specijalni sanduci za odlaganje predmeta, vitrine za izlaganje muzejskih predmeta, zaštiti me\nPrevious „Mila hend mejd“\nNext Obeležen dan rođenja Zorana Radmilovića\n16 sati ago Goran Gramic\n16 sati ago Branislava Ilić\n16 sati ago Dušica Stojanović


Beogradska "Politika" upozorava: Tiho nestajanje Republike Srpske - Bportal.ba - Najvažnije vijesti iz BiH\nVeć sedamnaest godina je u entitetu Republici Srpskoj negativan prirodni priraštaj, s većom stopom mortaliteta od nataliteta, što nije bio slučaj u prvih pet poslijeratnih godina.\nTragom volšebnog nestanka desetak hiljada nezaposlenih osoba sa evidencija Zavoda za zaposlenje Republike Srpske, koji su brisani iz evidencije, ali tako da, po svemu sudeći, nisu nigdje zaposleni, javnost se iznova podsjetila epidemijskih razmjera ekonomskih migracija, koji skupa sa izrazito nepovoljnim natalitetom čine poprilično sumornu demografsku sliku srpskog naroda u BiH.\nTrenutno, po podacima Zavoda za zaposlenje RS, broj onih koji su na evidenciji nezaposlenih uistinu jeste na istorijskom minimumu, to jest prijavljene su 126.274 osobe, što je primjetno manji broj onih koji traže posao nego ranijih godina.\nMediji su uz sarkastičnu opasku primijetili kako su vlasti propustile da se „pohvale” tim rekordnim podatkom, istovremeno primijetivši i to kako Poreska uprava RS ne biježi veći broj zaposlenih, kako bi to logika nalagala.\nZnajući da se godinama broj prijavljenih na Zavodu za zaposlenje kretao uglavnom oko 140.000 nezaposlenih, nerijetko i više, mediji su pokušali da dokuče kuda su nestali donedavni tragaoci za poslom. Nije bilo teško pretpostaviti kako je najverovatnije riječ o onima koji su iz RS otišli u inostranstvo.\n“Gdje su se ti ljudi zaposlili nije moguće utvrditi jer je broj radnika krajem 2015. i 2016. ostao potpuno isti, to jest oko 274.000 zaposlenih”, uočava banjalučka Alternativna televizija, koja tim povodom prenosi izjavu ministra rada RS Milena Savanovića, koji prepričavajući žalbe poslodavaca o nedostatku radne snage, uslijed sve primetnijih emigracija iz RS, privrednicima odgovara sugestijom: „Povećajte plate radnicima i taj problem će biti manji.”\nDemografi godinama upozoravaju na veoma nepovoljne pokazatelje, ne samo zbog izuzetno niskog nataliteta već i radi primetnog porasta interesovanja za odlazak u inostranstvo, uslijed potrebe za zaposlenjem. Popis stanovništva, po podacima koje je objavila Republika Srpska, pokazali su da u RS živi 1.170.342 stanovnika.\nZvanični podaci potvrđuju da je natalitet od kraja rata sve nepovoljniji. Na primjer, 1996. su u entitetu RS rođene 12.263 bebe, a već 1999. čak i nešto više, kada je rođeno 14.500 beba, da bi 2000. bio rođen 14.191 mališan.\nNa prelazu iz komunističkog u demokratski poredak i prvim poslijeratnim godinama nešto veći broj rođenih i manji broj umrlih razlog su zbog kog je u entitetu RS prirodni priraštaj bio pozitivan, sve do 2001, otkad je neprestano negativan, sa rekordnom razlikom u 2015, kada je razlika bila 5.702 više umrlih u odnosu na rođene, dok je godinu prije, u 2014, broj umrlih bio veći od broja rođenih za 5.074.\nKonkretnih podataka o broju onih koji su napustili ove prostore u potrazi za poslom nema, pominju se desetine hiljada godišnjih odlazaka na nivou BiH, jer oni koji odlaze preko zvaničnih kanala posredstvom agencija za zaposlenje jesu tek manji dio stanovnika koji samoinicijativno nalaze posao u stranim zemljama.\nNišta bolja situacija u pogledu emigracija nije ni u drugom entitetu Federaciji BiH, izuzev nešto vedrijih podataka kad je riječ o broju novorođenih, u odnosu na entitet RS.\nOznačeno: entitet rs, Izdvojeno, jajce, mortalitet, negativan prirodni priraštaj, spavanje\nOd maja na snazi: Nove cijene izvoda iz matičnih knjiga, vjenčanog lista i uvjerenja o državljanstvu\nU posljednjem broju Službenih novina Federacije BiH objavljena je odluka Federalne vlade kojom se utvrđuju cijene matičnih knjiga, izvoda iz matičnih knjiga, uvjerenja o državljanstvu i vjenčanog lista koji se vode i izdaju u skladu sa Zakonom o matičnim knjigama. Cijena od 86,28 KM odnosi se za jedan primjerak matične knjige, izvoda, uvjerenja i vjenčanog […]\nDan šehida Drežnice bit će sutra tradicionalno obilježen vjersko-kulturnim programom u Memorijalnom centru Drežnica kod Mostara. Centar je svjedok vremena, da opominje da se nikad ne zaboravi na šehide koji su prolili svoju krv po hercegovačkom kršu i bosanskim ledinama. Izgrađen je u čast 66 šehida, koji su dali svoje živote za domovinu. Programu će […]


Poručivanje – Zeleni Sad\nVerujemo da ste deo zajednice koja misli o zaštiti životne sredine, ali i učestvuje u aktivnostima za očuvanje istog, samim tim što ste korisnik sajta Udruženja. Pored aktivnosti, radionica, akcija i projekata koje sprovodimo prethodnih šest godina donosimo Vam NOVINU!\n-> Eko bojanke III - praistorija\n-> Eko bojanke IV – budućnost\n-> Eko cegera - tekunica\n-> Eko cegera - panda\nKupovinom eko bojanke ili cegera Vi DONIRATE sredstva Udruženju, za potrebe nastavka realizacije projektnih aktivnosti, akcija čišćenja, edukativnih radionica i inovativnih rešenja u oblasti zaštite životne sredine!\nZa naručivanje je potrebno da popunite formular. Zbog cene štampe koju moramo da pokrijemo, određen je minimalan i simboličan iznos za donaciju. Nakon popunjavanja formulara, dobićete povratni mejl sa svim potrebnim informacijama.\nEKO CEGER - 449 dinara\nEKO BOJANKA - 349 dinara\nŽELIM DA PORUČIM *\nEko bojanka III - praistorija:\nEko bojanka IV – budućnost:\nEko ceger - tekunica:\nEko ceger - panda:\nNapomene o porudžbini (opciono)


Gradiska.com - Presretači na putevima Gradiške\nIz PU Gradiška napominju da se evidentiranje brzine vrši u pokretu, istovremeno u dolasku i odlasku, s tim što će prekršaji evidentirani u odlasku biti sankcionisani direktnom kontrolom, a u dolasku naknadnom obradom, a obavještenje o prekršaju će stići vozaču na adresu prebivališta.\nNa adresu prebivališta će stići obavještenje o učinjenom prekršaju I vozačima čiji prekršaj bude evidentiran automatskim uređajem za mjerenje brzine. “Tru cam”, koji će takođe narednih desetak dana biti na putevima u operativnoj nadležnosti PU Gradiška.\nI jedan i drugi uređaj, napominju u Policijskoj upravi, posjeduju memoriju na koju policijski službenik ne može da utiče.\nIz Policijske uprave Gradiška apeluju na vozače da poštuju pravila i propise u saobraćaju, naročito one koji se odnose na ograničenje brzine.\nViše iz kategorije: « Pojačane kontrole ugostiteljskih objekata\tPočele aktivnosti na suzbijanju ambrozije »


(FOTO) VESIĆ: Za obnovu parka u Rakovici oko 20 miliona dinara - Informer\nU beogradskoj opštini Rakovica, između Čelebićke i Borske ulice, danas je otvoren rekonstruisani park u koji je, prema rečima zamenika gradonačelnika Beograda Gorana Vesića, uloženo oko 20 miliona dinara\n- Ovaj kompleks koji smo uredili ovde između zgrada u opštini Rakovica na najbolji način pokazuje kako radimo i kako želimo da poboljšmo kvalitet života građana. Tereni u ovom parku su bili stari oko 30 godina, a staze neuređene i trošne. Uredili smo ceo kompleks površine oko 7.000 kvadratnih metara i on sada ima i prostor za starije sugrađane gde mogu da igraju šah - rekao je Vesić.\n- Zadovoljan sam jer na ovaj način uređujemo parkove u svim delovima Beograda. Obnavljamo park po park i na taj način podižemo kvalitet života ljudi. U neposrednoj blizini ovog parka živi sigurno nekoliko hiljada ljudi koji sada imaju uređen prostor gde mogu da izvedu decu i prošetaju - istakao je Vesić.\nNaveo je da je to još jedan dokaz da gradska vlast pođednako ulaže novac u sve delove grada jer, dodao je, svi građani zaslužuju da imaju isti kvalitet života bez obzira da li žive u centru ili na obodima.\nVesić je rekao da je od 2014. do 2018. godine u Rakovici uređeno 26 površina - sportskih terena, dečijih igrališta, teretana na otvorenom...\n- Samo u ovoj godini ćemo uraditi još deset. Uradićemo šest dečijih igrališta, tri sportska terena i jedan parkić za pse - rekao je Vesić i dodao da to govori o tome koliko gradska vlast ulaže u svaki deo grada i koliko je važno da se svi građani Beograda osećaju da žive dostojanstveno kao građani jedne evropske prestonice.\n- Mi uređujemo i centar, ali ne zaboravljamo ni ostale delove grada jer svi građani zaslužuju da imaju ovakav kvalitet života i to je najvažnija poruka naše politike - da Beograd postaje grad za ljude, a to znači da imaju pešačke i biciklističke staze, uređene parkove, uređene ulaze u zgradu... - rekao je Vesić.\nGoran Vesić Rakovica Beograd opština\n(FOTO) VESIĆ OTVORIO SAJAM ZAPOŠLJAVANJA U RAKOVICI: Najvažnija bitka koju vodimo je bitka za radna mesta


Pegasus | Uredjenje stana\nOsnovna delatnost firme je izrada kožnih garnitura vrhunskog kvaliteta. Kvalitet svih repromaterijala, dobar dizajn i vrhunska izrada su osnovne karakteristike svih naših proizvoda i naša izražena komparativna prednost.\nNaši radnici su dugogodišnji, vrhunski majstori svog zanata, a razvojni sektor čini grupu mladih, ambicioznih i visokoobrazovanih stručnjaka koji prate svetske i domaće trendove. Spoj mladosti, iskustva i tradicije naša je najveća snaga i preporuka.\nNaša strategija je da tržište postepeno upoznajemo sa svojim proizvodima, trudeći se da naša preporuka bude kvalitet naših proizvoda, naša ekspeditivnost i efikasnost kao i cene i uslovi prodaje.\nPozivamo Vas da i vi budete deo naše priče, priče koja tek počinje …\nSobinska 16, Vranje\n+381 17 414 485, +381 62 21 14 94\n« PrethodnoNumanović\tAleksandroSledeće »


Među mnogobrojnim učesnicima biće i predsednik Austrije dr Hajnc Fišer, italijanski premijer Enriko Leta, veliki broj ministara iz evropskih zemalja, predstavnici međunarodnih organizacija, uključujući visokog komesara UN za ljudska prava Navanetem Pilaj, članovi diplomatskog kora, direktori međunarodnih i slovenačkih kompanija, banaka, univerziteta, instituta i urednici uglednih stranih medija poput „Fajnenšl tajmsa“. Ovaj već tradicionalni skup organizuju Ministarstvo spoljnih poslova Slovenije i Centar za evropsku perspektivu. Predsednik Slovenije Borut Pahor biće domaćin glavnog panela, a učesnicima će se obratiti i slovenačka premijerka Alenka Bratušek i ministar spoljnih poslova Slovenije Karl Erjavec. Glavna tema skupa biće izazovi sa kojima se Evropa suočava u izmenjenim ekonomskim i političkim okolnostima, kao i perspektive evropske ekonomske i monetarne unije. U okviru Biznis foruma posebno će se razmatrati mogućnosti plasmana na tržištu Rusije i centralne Azije, kao i ekonomske dimenzije napretka visokih tehnologija i osnivanja centara za tehnološki razvoj.


Novi, specijalni semafori u Beču - Dan u Beogradu\nNaslovna » BG špijun » Svetske prestonice » Novi, specijalni semafori u Beču\nNovi, specijalni semafori u BeÄu (foto: Kromus/PID)\nNeko drugi 15. mart 2018. Svetske prestonice Postavite komentar\nGrad Beč i Centralni zavod za meteorologiju i geodinamikuu Beču (ZAMG), zahvaljujući analizi „Big Data Analytics“, koristiće podatke u brojne svrhe.\nTako na primer, na osnovu prikupljenih podataka mogu se otkriti urbana ostrva toplote ili se kroz inteligentno upravljanje saobraćajnim tokovima može poboljšati kvalitet vazduha u gradu, jer se kočenjem i ubrzavanjem oslobađa znatno više štetnih materija nego kada saobraćaj teče.\n– Semafori su idealno mesto da se u gradovima postavi visoko kvalitetna, gusta merna mreža za vremenske prilike i životnu sredinu – kaže rukovodilac odeljenja za informacione i komunikacione tehnologije u bečkom zavodu ZAMG, Ginter Čabušnig.\nSemafori se neprekidno napajaju električnom energijom i imaju vezu sa internetom a nalaze se direktno u životnom prostoru ljudi.\nCilj je da svi semafori u Beču budu opremljeni visoko kvalitetnim senzorima, čiji podaci se odmah mogu širiti onlajn putem.\nU prvoj fazi najpre će biti postavljeni senzori za merenje temperature i vlažnosti vazduha a kasnije će se meriti azot-monoksid, sumpor-dioksid i buka.\nSistem je održiv i tako osmišljen da svaka vrsta senzora može da se priključi. Merenja će dnevno isporučivati velike količine podataka na osnovu kojih će se donositi zaključci, prepoznavati određeni obrasci i koristiti u praktičnoj primeni. (EuroComm)\nTagoviaustrija beč bg špijun ekologija saobraćaj semafori svetske prestonice životna sredina\nPrethodni Sedam dana u Beogradu, 15-21. mart 2018.\nSledeći 12. Beogradski noćni market – prvi u 2018. godini


Babe i žabe idu u Strazbur\nVi ste ovde: Početak Veterani Vesti Babe i žabe idu u Strazbur\nObjavljeno sreda, 17 oktobar 2018 08:05\nPiše: Zoran Ivošević, 16. oktobra 2018. - https://www.danas.rs/dijalog/licni-stavovi/babe-i-zabe-idu-u-strazbur\nVlast penzijsko osiguranje meša sa socijalnom zaštitom\nNakon prestanka Zakona o privremenom uređivanju načina isplate penzija (koji je umesto da uredi isplatu uneredio supstancu penzija iznad 25.000,00 dinara) do čega je došlo 30. 09. 2018. godine javnost je bila obasipana zbunjujućim izjavama koje su najavljivale: „nikad veće penzije“, „novi sistem indeksiranja penzija“, „dodatno povećanje najnižih penzija od pet odsto“ i „isplatu jednokratne pomoći radi unapređenja socijalnog položaja ugroženih penzionera“. Da bi razumeli o čemu se tu radi, nužno je da razmotrimo dva „prethodna pitanja“: obavezno penzijsko osiguranje i socijalnu zaštitu.\nPrema članu 70 i članu 97 tačka 8 Ustava, obavezno penzijsko osiguranje uređuje se sistemskim zakonom, a o ekonomskoj sigurnosti penzionera stara se i Republika Srbija. Sistem tog osiguranja zasniva se na međugeneracijskoj solidarnosti u kojoj radnoaktivna generacija iz zarada (plata) i drugih bruto primanja uplaćuje doprinose u penzijski fond, da bi po prestanku radnog veka iz tog fonda do kraja života ostvarivala penziju u visini koja je srazmerna visini uplaćenog doprinosa. Pošto uplaćivanje doprinosa i njegov dotok u penzijski fond uređuje država, ona je garant (jemac) za obaveze Fonda prema korisnicima penzija ukoliko se one ne mogu u celini namiriti iz njegovih sredstava. Ovaj normativni model penzijskog osiguranja (uveden još u vreme Bizmarka) dominira u Evropi i svetu.\nPrema članu 69 st. 1 i 2 Ustava, građani i porodice kojima je neophodna društvena pomoć radi savladavanja socijalnih i životnih teškoća, kao i stvaranja uslova za zadovoljavanje osnovnih životnih potreba, ostvaruju pravo na socijalnu zaštitu koja se zasniva na načelima socijalne pravde, humanizma i poštovanja ljudskog dostojanstva. Ona se, takođe, uređuje zakonom, ali kao socijalno obezbeđenje, a ne osiguranje.\nPrava po osnovu penzijskog osiguranja ostvaruju se pretežno iz sredstava penzijskog fonda, a prava po osnovu socijalne zaštite – isključivo iz budžeta.\nPošto smo razjasnili „prethodna pitanja“, možemo se vratiti zbunjujućim izjavama.\nIzjava da će korisnici uskoro imati „nikad veće penzije“ nije ozbiljna, jer visina penzijskih primanja ne može biti ni veća ni manja od iznosa određenog na osnovu Zakona o penzijskom i invalidskom osiguranju. Pošto odredbe o utvrđivanju visine penzija nisu menjane, najavljene isplate se mogu odnositi ili na vraćanje onoga što je korisnicima uskraćeno ili na socijalnu podršku zbog životnih teškoća kojima su bili izloženi za vreme primene propisa o umanjenju penzija. Prva opcija nije „u igri“ jer propisi o vraćanju neisplaćenih iznosa penzija ne postoje, ali ako budu doneti, i ona će postati aktuelna. Zato se, za sada, takve isplate jedino mogu svrstati u kategoriju socijalne zaštite. Međutim, neisplaćeni iznosi penzija moraju biti vraćeni, jer su penzije u punom iznosu stečene na osnovu zakona pa predstavljaju imovinu njihovih korisnika čije mirno uživanje jemči član 58 stav 1 Ustava. Ukoliko ne budu vraćeni po presudama nadležnih nacionalnih sudova, korisnicima preostaje da se obrate Evropskom sudu za ljudska prava.\n„Novi sistem indeksiranja penzija“ tiče se promena u načinu usklađivanja penzija. Po članu 80 Zakona o penzijskom i invalidskom osiguranju, penzije se usklađuju sa kretanjem potrošačkih cena u aprilu i oktobru, oba puta za prethodnih šestomesečni period. Posle stupanja na snagu Zakona o privremenom uređivanju načina isplate penzija, sistemski Zakon o penzijskom i invalidskom osiguranju dopunjen je odredbom člana 80b koja određuje da se za vreme primene zakona kojim su umanjene penzije penzijska primanja mogu povećavati samo u skladu sa Zakonom o budžetskom sistemu i zakonom kojim se uređuje budžet za određenu godinu. Tom odredbom je usklađivanje penzija iz penzijskog preneto u budžetski sistem, čime je otvoren proces socijalizovanja penzijskih primanja koji, po oceni Fiskalnog saveta Srbije, narušava „dominantnu evropsku praksu da se penzije usklađuju po formuli baziranoj na kombinaciji kretanja cena, zarada i privrednog rasta“. Taj proces je nastavljen i u tek usvojenom Zakonu o izmenama i dopunama Zakona o penzijskom i invalidskom osiguranju, jer njegov novelirani član 80b glasi: „Izuzetno od člana 80 ovog zakona, do dostizanja finansijske održivosti sistema penzijskog i invalidskog osiguranja, penzije će se usklađivati na način utvrđen propisima kojim se uređuje budžet i budžetski sistem.“ Ovakav režim indeksacije penzija obuhvata i korisnike penzija do 25.000,00 dinara, prema kojima je Zakon o privremenom uređivanju načina isplate penzija imao obzira, pa su njegove žrtve – svi korisnici penzija. Pošto taj režim ostaje u primeni, imaće za posledicu dalje umanjivanje penzija a time i dalje narušavanje odredbe člana 58 stav 1 Ustava koja jemči zaštitu imovine stečene na osnovu zakona. Neustavno umanjenje penzija svim korisnicima se, dakle, nastavlja.\n„Dodatno povećanje najnižih penzija od pet odsto“ takođe je na talasu socijalizovanja penzija. Dodatne penzije ne postoje, jer se sve penzije ostvaruju srazmerno uplaćenim doprinosima. Penzije mogu biti male i kad su zarade i druga primanja u toku radnog veka bila visoka, ukoliko doprinosi nisu plaćani prema ostvarenom već manje prijavljenom prihodu, što je čest slučaj kod osiguranika koji su se bavili privatnim ličnim radom, kao zanatlije, advokati, estradni umetnici i sl. Dodatne penzije su neopravdane, čak i kad su doprinosi plaćani u skladu sa ostvarenim prihodima, jer i tu važi princip – koliko para (doprinosa) toliko i muzike (penzijskih primanja). Sve što je preko toga nije u logici penzijskog osiguranja već socijalne zaštite.\n„Isplata jednokratne pomoći radi unapređivanja socijalnog položaja ugroženih penzionera“ ima u vidu samo korisnike najnižih penzija. Ta pomoć je – socijalna podrška, pa pripada socijalnoj zaštiti a ne penzijskom osiguranju. Zato se i postavlja pitanje zašto se ne odnosi na starije siromašne građane koji ne ostvaruju ni najniže penzije. Procenjuje se da njih ima oko devedeset hiljada, a opšti program socijalne pomoći namenjen siromašnima obuhvata samo neznatan broj tih lica.\nDa zaključimo konstatacijom da se penzijsko osiguranje ne može mešati sa socijalnom zaštitom, kao što se ni babe ne mogu mešati sa žabama. Ako bi se proces njihove socijalizacije nastavio, bila bi ugrožena i mogućnost ostvarivanja zaštite pred Evropskim sudom za ljudska prava u Strazburu, jer on tu zaštitu pruža samo u sporovima o pravima iz penzijskog osiguranja. Sporove o pravima iz socijalne zaštite rešavaju samo nacionalni sudovi.


C. JOVANOVIC: NISAM FASCINIRAN POLICIJOM\nB92 - 10.12.2000\nSef izbornog staba Demokratske opozicije Srbije Cedomir Jovanovic izjavio je, povodom glasina da bi on mogao da bude novi srpski ministar unutrasnjih poslova, da nije "fasciniran policijom", a da ce vreme u kome ce biti spreman da preuzme vece odgovornosti, tek uslediti.\nDJINDJIC: BEZ KOMPROMISA OKO MESTA MINISTRA POLICIJE\nKandidat Demokratske opozicije Srbije za buduceg premijera Srbije Zoran Djindjic najavio je da ce za nekoliko dana imenovati kandidata za ministra policije buduce Vlade Srbije, ako DOS pobedi na izborima. "Odluku o ministru policije donecemo gospodin Vojislav Kostunica i ja, nakon razgovora u miru.\nDOS and Djindjic increase popularity\nBelgrade - Rating of DOS has increased in November from 61 to 65 percent. This is result of research carried out by 'Medium' agency. The most popular politician is President Vojislav Kostunica. Zoran Djindjic is the second and his popularity has considerably increased in recent ...\nDJINDJIC: PERSONALNA RESENJA ZA NOVU REPUBLICKU VLADU\nKandidat Demokratske opozicije Srbije za premijera Zoran Djindjic rekao je da ce prioriteti njegovog kabineta biti suzbijanje kriminala i korupcije u svim institucijama vlasti i ozivljavanje privrede kroz vlasnicku transformaciju.\nDJINDJIC: TREBA DOKAZATI DA NAM PRIPADA VECINA IMOVINE\nJedan od lidera Demokratske opozicije Srbije Zoran Djindjic u cetvrtak je izjavio da SRJ i Srbija treba da "u procesu sukcesije pokusaju da dokazu da im pripada vecina imovine bivsih jugoslovenskih republika". Djindjic je rekao da je osnovan tim eksperata koji je preuzeo na sebe pitanje sukcesije i ...\nDJINDJIC O RESENJIMA ZA MUP\nKandidat DOS-a za premijera buduce vlade Srbije, Zoran Djindjic izjavio je da oko mesta za ministra unutrasnjih poslova Srbije nije nista sporno vec da se jos uvek trazi, kako je rekao, " umerena licnost koja ce imati poverenje javnosti": "Jos nismo pronasli tu licnost, ali se svakodnevno ...\nNa konferenciji za novinare u sredu, odrzanoj pre pocetka sastanka lidera DOS-a, kandidat za mandatara Zoran Djindjic nije zeleo da saopsti sastav svog kabineta. Najavljujuci da ce imena biti poznata u cetvrtak, Djindjic je rekao da je o personalnim resenjima pojedinacno razgovarao s predsednicima ...\nDJINDJIC U CETVRTAK SAOPSTAVA UZI SASTAV KABINETA\nPredesednik Demokratske stranke i kandidat za mandatara nove republicke vlade Zoran Djindjic u cetvrtak ce saopstiti samo uzi sastav kabineta, pise u utorak "Glas javnosti". Kako saznaje ovaj list u Demokrtaskoj opoziciji Srbije, potpredsdnici republicke vlade trebalo bi da budu Dusan Mihajlovic, ...\nDOS PODELIO SVA MINISTARSKA MESTA SEM POLICIJE?\nOdluka o buducem ministru policije Srbije bice doneta posle konsultacija Zorana Djindjica i predsednika Jugoslavije Vojislava Kostunice, pise "Blic", prenosi Beta. Prema pisanju lista, resori u buducoj Vladi Srbije, koju ce u slucaju pobede na izborima formirati DOS, vec su podeljeni.\nDJINDJIC: DUZ GRANICE SA KOSOVOM-PAT POZICIJA\nLider Demokratske stranke Zoran Djindjic u ponedeljak je izjavio da je duz administrativne granice Srbije i Kosova "stvorena pat pozicija izmedju srpskih snaga bezbednosti i naoruzanih Albanaca". "Pri tome, vreme radi protiv nas.


Bulatović (SSP): Garantujemo da će nakon smene vlasti odgovarati svi koji su se ogrešili o zakon\nBeta 8. oktobra 2021. 19:50\nPotpredsednik Stranke slobode i pravde (SSP) Dejan Bulatović izjavio je danas da je Srbija država u kojoj vlast proganja političke neistomišljenike i da SSP garantuje da će nakon smene vlasti odgovarati svi koji su se o zakone ogrešili.\n„Srbija zemlja u kojoj vlast proganja političke neistomišljenike, gde tabloidi iznose gnusne laži o svima nama. To neće prestati dok ovaj režim ne ode. Kada se to za šest meseci desi, svi koji su se o zakon ogrešili će odgovarati. Mi vam to garantujemo“, rekao je Bulatović na konferenciji za novinare u Sremskoj Mitrovici.\nBulatović je kazao da se danas navršava godina od ispisivanja pretećih grafita na njegovoj kući – „Smrt djilasovcima“, nakon čega je tadašnji ministar policije Nebojša Stefanović kazao da je grafit ispisao Bulatovićev prijatelj Zoran Radmilović, za šta je tvrdio da su nadjeni i dokazi.\n„Svi (predsednika Srbije Aleksandra) Vučićevi mediji su to preneli. Zoran je uhapšen, šamaran u policiji, nudjen mu je novac da kaže da smo ga na to naterali (lider SSP) Dragan Djilas i ja. Deset dana mu nije dozvoljen kontakt sa advokatom“, naveo je Bulatović.\nOn je dodao da je Radmilović nakon 30 dana pušten iz zatvora i da je potvrdjeno da nema nikakve veze sa pisanjem grafita ali da mu to nije materijalno nadoknadjeno, što je tražio.\nPrema njegovim rečima, do danas nije otkriveno ko je napisao grafit.\nBulatović je kazao da sve što se dogodilo tokom vlasti Srpske napredne stranke (SNS) treba da se zapamti da se više ne bi ponavljalo, kako je naveo, da se više ne pada na testu čuvanja slobode.\n„Mi smo petog oktobra (2000) oslobodili Srbiju, ali smo dobili nakon 20 godina ovo. Zato više nikada ovo zlo ne sme da se vrati u zemlju“, naveo je potpredsednik SSP.


Bijeljina: Postavljeni tuneli za dezinfekciju na ulazu u Gradsku upravu\nU dva ulaza u bijeljinsku Gradsku upravu postavljeni su tuneli za dezinfekciju s ciljem prevencije širenja virusa korona u javnim institucijama, saopšteno je iz Gradske uprave Bijeljina.\nGradski Odsjek za lokalni ekonomski razvoj i evropske integracije nabavio je dezinfekcione tunele u okviru realizacije projekta "Budimo odgovorni-čuvajmo jedni druge".\nDezinfekcioni tunel predstavlja najbolje rješenje kada su u pitanju ustanove sa visokom frekvencijom ljudi, jer nudi najviši nivo sanitacije, a u isto vrijeme se koristi siguran i ekološki prihvatljiv vid zaštite, navodi se u saopštenju.\nTehnologija koju koriste postavljeni tuneli vrši dezinfekciju sredstvom koje pruža zaštitu od bakterija, virusa, gljivica i ostalih mikroorganizama, a koristi formulu na bazi vode koja ne sadrži koncentracije alkohola i toksina, dermatološki je testirana i ekološki prihvatljiva.\nProjekat "Budimo odgovorni-čuvajmo jedni druge" realizovan je u okviru programa "Odgovor na kovid 19 prema iskazanim potrebama opština i gradova u BiH", koji realizuje UNDP, a finansira Vlada Švajcarske.\nU prethodnom periodu, u partnerstvu sa civilnim sektorom, još dva dezinfekciona tunela su postavljena na ulaz u šalter-salu Gradske uprave, kao i na ulaz u glavnu zgradu Dječijeg vrtića "Čika Jova Zmaj".\nZa potrebe edukacije o opasnostima i načinu širenja virusa snimljeno je pet video-klipova, koji se distribuišu putem lokalnih portala i društvenih mreža.